qundao/data-zh-poetry huggingface dataset:
东坡赤壁图
作者：曹之谦
朝代：金
体裁：古风

先生矫矫人中龙，京尘千丈不可容。五年一梦落江海，翩然野鹤开囚笼。雪堂闭户读书史，兴来飘然弄云水。黄泥坂下醉三更，赤壁矶头航一苇。明月清风共一江，迈往之气无由降。酒酣作赋记清赏，袖有巨笔如长杠。一朝骑鲸寻李白，人间俯仰成今昔。续弦无处觅鸾胶，见画思公空叹息。
中书耶律公挽词
作者：曹之谦
朝代：金
体裁：五言律诗

虎啸龙兴际，乘时自有人。风云开惨淡，天地入经纶。忽报台星坼，仍传薤露新。斯民感无极，洒泪叫苍旻。
中条阻雨
作者：曹之谦
朝代：金
体裁：五言律诗

行李淹蒲坂，归期念晋州。高风千叶下，寒雨一山秋。涧响频惊梦，虫声乱入愁。酒醒孤馆里，心折大刀头。
临潼温泉
作者：曹之谦
朝代：金
体裁：七言绝句

琢玉为池浴太真，芙蓉花暖水生春。谁知寂寞千秋后，留与行人洗路尘。
九日
作者：曹之谦
朝代：金
体裁：五言律诗

幽□□懒慢，令节废招寻。无复欢娱地，空惊□□□。闭门黄菊晚，步履紫苔深。尚友陶彭泽，悠然□□□。
初秋雨后
作者：曹之谦
朝代：金
体裁：五言律诗

积雨荡烦暑，回风吹早凉。老苔翻旧碧，病叶堕新黄。久客应吾道，浮生半异乡。黑貂浑弊尽，愁看一开箱。
北宫
作者：曹之谦
朝代：金
体裁：七言律诗

光泰门边避暑宫，翠华南去几年中。干戈浩荡人情变，池岛荒芜树影空。鱼藻有基埋宿草，广寒无殿贮凉风。登临欲问前朝事，红日西沈碧水东。
变白头吟
作者：曹之谦
朝代：金
体裁：古风

梧桐不独老，鸳鸯亦双死。静女怀真心，循夫正如此。奈何及末流，不知再醮羞。中路多反目，几人能白头。君不见会稽愚妇轻负薪，不肯终身事买臣。一朝归佩太守印，悔望车尘那敢近。人生赋命自不齐，贫贱富贵各有时。随鸡逐狗听所适，世事悠悠争得知。
吊王内翰从之
作者：曹之谦
朝代：金
体裁：七言律诗

往年高步到瀛洲，岂料东陵是故侯。庾信竟归周室老，刘桢真有岱宗游。山瞻斗仰名空在，桂折兰摧恨未休。郁郁佳城滹水上，野烟寒草未经秋。
子猷访戴图
作者：曹之谦
朝代：金
体裁：七言绝句

兴尽空回雪夜舟，访人虚语亦悠悠。须知汾水多奇士，岂独王家一子猷。
宿云台观
作者：曹之谦
朝代：金
体裁：五言律诗

趋程疲永路，记宿喜琳宫。莲岳三峰对，松林一径通。地偏残暑失，境静俗尘空。入夜清诗梦，山泉落枕中。
寄乡中故人
作者：曹之谦
朝代：金
体裁：七言律诗

十年梦绕故山薇，世事悠悠与愿违。华表未成辽鹤语，青冥空羡塞鸿归。云横北岭迷乡眼，尘满西风涴客衣。为报吾州旧亲识，短书相慰莫令稀。
寄元遗山
作者：曹之谦
朝代：金
体裁：七言律诗

诗到夔州老更工，只今人仰少陵翁。自怜奕世通家旧，不得论文一笑同。草绿平原愁落日，雁飞寒水怨秋风。黄金e里相思泪，几堕凭高北望中。
幽居有感
作者：曹之谦
朝代：金
体裁：五言律诗

閒居仍地僻，门闭草莱深。车马无还往，诗书有讨寻。严霜催岁晚，破屋觉寒侵。计拙烦亲旧，谁能数赐金。
应州庙学释奠
作者：曹之谦
朝代：金
体裁：五言律诗

夜色斋厨肃，秋风殿宇清。右文遭圣代，备礼引诸生。牢醴严三献，豆笾陈两楹。祭馀同饮福，旭日树头明。
废宫
作者：曹之谦
朝代：金
体裁：七言绝句

断砖残础碎盘花，辇路荒凉蔓草遮。玉殿朱楼俱不见，坏墙嶾嶙绕人家。
怀刘京叔
作者：曹之谦
朝代：金
体裁：五言律诗

奕世金兰契，于今只有君。英才殊落落，馀子漫纷纷。一别几春草，相思空暮云。何时展良觌，把酒共论文。
感寓二首
作者：曹之谦
朝代：金

中林有幽兰，罗生杂众草。地僻人不知，芬芳空自好。严霜凋古木，岁晚难独保。愿充君子佩，探撷尚未早。安得清风来，吹香出林表。高林夹金井，修竹连清池。梧叶既薿薿，竹实亦累累。可栖复可食，凤鸟来何时？重华不得见，韶乐何能为。日暮空叹息，萧瑟寒风吹。
感寓二首·其一
作者：曹之谦
朝代：金
体裁：古风

中林有幽兰，罗生杂众草。地僻人不知，芬芳空自好。严霜凋古木，岁晚难独保。愿充君子佩，探撷尚未早。安得清风来，吹香出林表。
感寓二首·其二
作者：曹之谦
朝代：金
体裁：古风

高林夹金井，修竹连清池。梧叶既薿薿，竹实亦累累。可栖复可食，凤鸟来何时？重华不得见，韶乐何能为。日暮空叹息，萧瑟寒风吹。
梅影
作者：曹之谦
朝代：金
体裁：七言绝句

隔窗浑似李夫人，江月多情为返魂。宛是依依旧颜色，向人憔悴立黄昏。
白菊
作者：曹之谦
朝代：金
体裁：七言律诗

数枝的皪照秋清，何物为花乃宁馨。玉骨冰肌誇皎洁，风珰月佩想娉婷。霜迎叶上迷青女，露下篱边泣素灵。见说寒英能愈疾，拟开三径著茅亭。
秋夜
作者：曹之谦
朝代：金
体裁：七言绝句

寂寂江城夜向阑，西风吹雁叫云端。一声远过南楼去，月满碧天秋水寒。
秋夜闻笛
作者：曹之谦
朝代：金
体裁：七言绝句

云净寒空月满楼，何人横玉叶清秋。《梁州》才罢《伊州》起，不尽关山此夜愁。
秋日怀李仁卿
作者：曹之谦
朝代：金
体裁：七言律诗

独倚斜阳百尺楼，故人千里思悠悠。陶唐祠下烟光晚，姑射峰前雁影秋。尊酒几时同李白，云山多处是并州。临风惆怅无人会，一曲商歌写暮愁。
秋日杂诗
作者：曹之谦
朝代：金
体裁：古风

山中有佳人，《考槃》歌在涧。别来今几时，岁月忽已晏。相思不得书，矫首望飞雁。
秋风亭故基
作者：曹之谦
朝代：金
体裁：古风

危亭冠雉堞，飞构何崔嵬。一夕堕劫火，变化成烟灰。颓基翳蓬蒿，坏道封莓苔。萧条古城上，空有秋风来。
红叶
作者：曹之谦
朝代：金
体裁：七言律诗

枝上萎黄惨未乾，严霜一夕总成丹。色烘晓日燕脂暖，影濯秋江蜀锦寒。南雁数声催晼晚，西风几度见凋残。横山楼下梨千树，每忆童年九日看。
自赵城还府
作者：曹之谦
朝代：金
体裁：七言律诗

简子城边过尽春，却寻归路并清汾。落花乱逐溶溶水，远树低连漠漠云。姑射雨晴山似染，洞羊风暖草如薰。独怜疲俗诛求困，愁叹声多不可闻。
蒲津晚渡
作者：曹之谦
朝代：金
体裁：七言绝句

黄河城下水沄沄，船去船来几夕曛。老尽津头垂钓客，柳阴相对白鸥群。
虞坂
作者：曹之谦
朝代：金
体裁：七言绝句

长坂悠悠接古虞，行人鞍马问征途。寒鸦隐树鸣初起，残月低山淡欲无。
读唐诗鼓吹
作者：曹之谦
朝代：金
体裁：七言律诗

杰句雄篇萃若林，细看一一尽精深。才高不似人间语，吟苦定劳天外心。白璧连城无少玷，朱弦三叹有遗音。不经诗老遗山手，谁解披沙拣得金。
赵吉甫种德园
作者：曹之谦
朝代：金
体裁：七言律诗

培植功夫与日新，风光别是一家春。三株槐茂堂堪构，九畹兰芳佩可纫。桃李阴成应有地，栋梁材出岂无人。从今不羡燕山窦，五桂联芳一老椿。
过茹越岭有感
作者：曹之谦
朝代：金
体裁：七言绝句

山川良是昔人非，北望松楸泪满衣。三十馀年成底事，全家南渡一身归。
送侯君美归云中
作者：曹之谦
朝代：金
体裁：七言律诗

暂时相见又相违，留滞天涯更易悲。客泪清和秋雨落，乡心杳逐朔云飞。路经险阻行须稳，书报平安寄莫迟。邂逅故人如问我，为言贫病未能归。
送李端卿东行
作者：曹之谦
朝代：金
体裁：五言律诗

故人有所适，驱马出东城。红树添秋色，青山满去程。曾为同省掾，偏怆远离情。别后能相忆，因风为寄声。
送李郭二子还乡
作者：曹之谦
朝代：金
体裁：五言律诗

丧乱身为客，淹留泪满衣。亦知生处乐，未卜有年归。祖帐临寒水，仙舟漾夕晖。春来一相送，肠断故山薇。
送梁仲文
作者：曹之谦
朝代：金
体裁：古风

圣人既已没，圣道遂不传。异端壅正途，榛塞踰千年。大儒起相承，辟之斯廓然。濂溪回北流，伊洛开洪源。学者有适从，披云见青天。我生虽多难，闻道早有缘。中岁苦病目，不得深穷研。梁君河东秀，意气凌孤骞。探道得奥阃，辩说如河悬。所知非苟知，而亦允蹈焉。出入口耳者，彼我奚足言。却来自秦京，过我汾水边。未几复言别，长途北之燕。行看奋六翮，高举凌云烟。功成名遂后，归老河之湍。相从讲圣学，与子长周旋。
送王仲通
作者：曹之谦
朝代：金
体裁：七言律诗

从事西游五见春，翩翩书记日争新。怀乡不作《登楼赋》，佐府真为入幕宾。世事忽惊翻手雨，马蹄又踏化衣尘。古来燕赵多豪杰，定有飞书荐鹗人。
长安早发
作者：曹之谦
朝代：金
体裁：七言绝句

行李匆匆浐水头，雨馀凉气动新秋。五更马上还家梦，先逐西风到晋州。
閒中作
作者：曹之谦
朝代：金
体裁：古风

雄鸡啼一声，惊起五更睡。出门何扰扰，竞逐名与利。冥冥车马尘，白日暗城市。萧条蓬蒿居，独有羲皇地。高情杳秋云，静性凝止水。俯仰天地间，澹然无一事。
除夜
作者：曹之谦
朝代：金
体裁：五言律诗

三十七年过，劳生强半休。此心空耿耿，吾道每悠悠。感物百忧集，思亲双泪流。春风添一岁，又是五更头。
雁
作者：曹之谦
朝代：金
体裁：五言律诗

北塞迎霜雪，西风送羽翰。数行天澹澹，万里路漫漫。日落秋声急，江空暮影寒。故人书断绝，矫首望云端。
风雪障面图
作者：曹之谦
朝代：金
体裁：古风

顽云暗空雪正飞，老木僵折溪流澌。弊裘羸马奈寒子，便面障风何所之。仆夫徒行亦良苦，吻噤不语心应语。人生受冻分岂无，但愿不作君家奴。
麻信之为寿
作者：曹之谦
朝代：金
体裁：七言律诗

中州人物一元龙，卓荦英才磈磊胸。浊酒数杯遗世虑，清诗千首傲侯封。诸郎照眼三株树，旧业关心五老峰。头白他年赋归去，綵衣扶杖看从容。
忆旧
作者：曹用之
朝代：金

花鸟巡檐唤晓晴，唤来和气满春城。春风二十年前客，煮酒青梅也后生。
七夕感兴
作者：木庵
朝代：金
体裁：七言绝句

轻河如练月如舟，花满人间乞巧楼。野老家风依旧拙，蒲团又度一年秋。
七夕长短言
作者：朱之才
朝代：金

牛不可以服箱，女不可以成章。其名则然实岂尔，政如箕斗难挹扬。河汉特水象，安有波浪为津航。惟鹊乃巢居，讵能上天搆桥梁。星经有躔次，东西永相望。今夕复何夕，乃谓合并如鸾皇。一人唱诞惑万世，浪令儿女争猖狂。瓠牛载槃何等秩，金梭掷地殊荒唐。吾命有贵贱，吾性本直方。探官与乞巧，是岂吾所臧。何如举酒邀明月，更遣清风屏炎热。星光落盏黄金空，露华糁袂真珠滑。我方幕天席地醉兀兀，痴牛騃女知何物。
十月十五日夜作连珠诗四首
作者：朱之才
朝代：金

披衣开户几宵兴，永夜无眠魂九升。坐觉飞霜明瓦屋，天如寒鉴月如冰。天如寒鉴月如冰，僵卧家僮唤不应。却忆少年游太学，萧然独对短檠灯。萧然独对短檠灯，引睡翻书睡几曾。自笑年来忧患熟，跏趺真作坐禅僧。跏趺真作坐禅僧，不学窗间故纸蝇。湛若琉璃含宝月，此中无减亦无增。
十月十五日夜作连珠诗四首·其一
作者：朱之才
朝代：金

披衣开户几宵兴，永夜无眠魂九升。坐觉飞霜明瓦屋，天如寒鉴月如冰。
十月十五日夜作连珠诗四首·其三
作者：朱之才
朝代：金

萧然独对短檠灯，引睡翻书睡几曾。自笑年来忧患熟，跏趺真作坐禅僧。
十月十五日夜作连珠诗四首·其二
作者：朱之才
朝代：金

天如寒鉴月如冰，僵卧家僮唤不应。却忆少年游太学，萧然独对短檠灯。
十月十五日夜作连珠诗四首·其四
作者：朱之才
朝代：金

跏趺真作坐禅僧，不学窗间故纸蝇。湛若琉璃含宝月，此中无减亦无增。
南越行
作者：朱之才
朝代：金

南越太后邯郸女，皓齿明眸照蛮土。珊瑚为帐象作床，锦伞高张击铜鼓。太液池内红芙蓉，自怜谪堕蛮烟中。灞陵故人杳无耗，深宫独看南飞鸿。随儿作帝心不愿，惟愿西朝柏梁殿。茂陵刘郎亦可人，遣郎海角来相见。金猊夜燎龙涎香，明珠火齐争煌煌。番禺秦甸隔万里，今夕得遂双鸳鸯。白首相君佩银印，干戈欲起萧墙衅。莫言女子无雄心，置酒宫中潜结阵。汉家使者懦且柔，纤手自欲操霜矛。孤鸾竟落老枭手，可怜空奋韩千秋。楼船戈鋋师四起，或出桂阳下漓水。越郎追斩吕嘉头，九郡同归汉天子。尉□坟草几番青，霸业犹与炎洲横。玉玺初从真定得，黄屋却为邯郸倾。五羊江连湘浦竹，娇魂应伴湘娥哭。
卧病有感二十韵
作者：朱之才
朝代：金

皋苏粲园英，泽芝纷水叶。赤弁舞纤肌，黄袍缓老颊。鸣飞各有适，吾独嗟衰薾。齿发久已疏，又复失调燮。粱肉谢鼎俎，参苓富巾箧。葵扇风未来，桃笙汗初浃。呻吟和哀蝉，梦寐追化蝶。抚枕念平生，世故饱更涉。弱龄负奇志，胸蜺盘炜晔。夜徯傅嵓访，朝待渭滨猎。荀爽岁九迁，康侯日三接。功业著钟鼎，声名垂史牒。那知事大谬，举趾得踬跲。多难集暮年，百愿亡一惬。寒灰消寸心，清泪腐双㫸。坐令孤鹏骞，化作瘴鸢跕。忧来复自慰，人生几蓂荚。呼吸过百岁，俯仰失千劫。乘流须纵棹，遇坎即停楫。些语不成骚，商歌鼓长铗。
后薄薄酒二首
作者：朱之才
朝代：金

薄酒可以谋醉，不必霞滋玉味。粗布可以御冬，不必狐貉蒙茸。丑妇可以肥家，不必楚女吴娃。独夫长夜商祚讫，羲和湎淫紊天历。李白跌宕三百杯，阮籍沈醟六十日。眠瓮吏部寡廉耻，解貂常侍隳法律。傥使饮薄酒，未见有此失。秦昭狐腋几丧首，郑臧鹖冠贻厥咎。尨裘金玦岂不哀，绣衣朱襮固无取。皆缘粗衣恶不御，贾祸招讥亦何有。夏姬灭两国，骊姬祸五世。捧心颦眉亡夫差，堕髻啼妆败梁冀。丑妇似可恶，终不至颠沛。劝君饮薄衣粗娶丑妇，此乐人间最长久。薄酒粗衣吾何悲，丑妇自丑吾不知。道眼混圆宜不二，美恶妍陋无殊归。瓦罍石臼斟吾酒，脱粟藜羹皆可口。醉境陶然无后忧，玉盌浮蛆彼何有。汉文天子犹弋绨，士服粗布乃所宜。要绳屐葛同一暖，雾縠冰纨徒尔为。无盐如漆后齐桓，孟光举臼配伯鸾。古来倾城由哲妇，有国乃令家国安。我能遣妇缝粗对妇饮薄，傍人大笑吾不恶。
后薄薄酒二首·其一
作者：朱之才
朝代：金

薄酒可以谋醉，不必霞滋玉味。粗布可以御冬，不必狐貉蒙茸。丑妇可以肥家，不必楚女吴娃。独夫长夜商祚讫，羲和湎淫紊天历。李白跌宕三百杯，阮籍沈醟六十日。眠瓮吏部寡廉耻，解貂常侍隳法律。傥使饮薄酒，未见有此失。秦昭狐腋几丧首，郑臧鹖冠贻厥咎。尨裘金玦岂不哀，绣衣朱襮固无取。皆缘粗衣恶不御，贾祸招讥亦何有。夏姬灭两国，骊姬祸五世。捧心颦眉亡夫差，堕髻啼妆败梁冀。丑妇似可恶，终不至颠沛。劝君饮薄衣粗娶丑妇，此乐人间最长久。
后薄薄酒二首·其二
作者：朱之才
朝代：金

薄酒粗衣吾何悲，丑妇自丑吾不知。道眼混圆宜不二，美恶妍陋无殊归。瓦罍石臼斟吾酒，脱粟藜羹皆可口。醉境陶然无后忧，玉盌浮蛆彼何有。汉文天子犹弋绨，士服粗布乃所宜。要绳屐葛同一暖，雾縠冰纨徒尔为。无盐如漆后齐桓，孟光举臼配伯鸾。古来倾城由哲妇，有国乃令家国安。我能遣妇缝粗对妇饮薄，傍人大笑吾不恶。
后薄薄酒二首·其二
作者：朱之才
朝代：金
体裁：古风

薄酒粗衣吾何悲，丑妇自丑吾不知。道眼混圆宜不二，美恶妍陋无殊归。瓦罍石臼斟吾酒，脱粟藜羹皆可口。醉境陶然无后忧，玉碗浮蛆彼何有。汉文天子犹弋绨，士服粗布乃所宜。要绳屐葛同一暖，雾縠冰纨徒尔为。无盐如漆后齐桓，孟光举臼配伯鸾。古来倾城由哲妇，有国乃令家国安。我能遣妇缝粗对妇饮薄，傍人大笑吾不恶。
复用九日诗韵呈黄寿鹏
作者：朱之才
朝代：金

忽忽天星二十九，当年曾醉琼林酒。春风射策紫垣深，犹记灵和殿前柳。与君虽异千佛名，出入南宫同户牖。春蚕食叶七千人，看君运笔如挥帚。妙龄忠气轶衡嵩，馀子纷纷真培塿。那知晚节岱阳城，白发苍颜两閒叟。君材有如万斛舟，顾我碌碌才筲斗。时穷壮士或饭牛，遇合封侯起屠狗。东皋有田供王赋，天寒且辍扶犁手。寂寥圭窦对书册，火冷灯青夜方久。先生乘兴肯相过，亦有青钱沽玉友。
宿闲厩
作者：朱之才
朝代：金

澹烟衰草慵回首，晚日残霞欲断魂。脱帽卸鞍投逆旅，萧萧黄叶水边村。
寓言二首
作者：朱之才
朝代：金

兽有善触邪，草有能指佞。兽草非有心，不移本天性。前王著臣冠，俾尔效端鲠。如何不称服，触指反忠正。吾欲取二物，豢植列台省。一令邪佞徒，奔逃亟深屏。风雨晦时夜，鸡鸣有常声。霜雪枯万干，松柏有常青。内守初已定，外变终难更。若人束世利，浮沈无定情。俯仰效？槔，低昂甚权衡。反出木鸟下，徒为万物灵。
寓言二首·其一
作者：朱之才
朝代：金

兽有善触邪，草有能指佞。兽草非有心，不移本天性。前王著臣冠，俾尔效端鲠。如何不称服，触指反忠正。吾欲取二物，豢植列台省。一令邪佞徒，奔逃亟深屏。
寓言二首·其二
作者：朱之才
朝代：金

风雨晦时夜，鸡鸣有常声。霜雪枯万干，松柏有常青。内守初已定，外变终难更。若人束世利，浮沈无定情。俯仰效？槔，低昂甚权衡。反出木鸟下，徒为万物灵。
寓言二首·其二
作者：朱之才
朝代：金
体裁：古风

风雨晦时夜，鸡鸣有常声。霜雪枯万干，松柏有常青。内守初已定，外变终难更。若人束世利，浮沈无定情。俯仰效𣚃槔，低昂甚权衡。反出木鸟下，徒为万物灵。
暴雨
作者：朱之才
朝代：金

掣电奔雷晻霭间，崩腾白雨袭人寒。颓山黑雾倾浓墨，倒海冲风泻急湍。势似阳侯夸海若，声如项籍破章邯。炎歊一濯须臾耳，已看天围碧玉宽。
次韵东坡跋周昉所画欠申美人
作者：朱之才
朝代：金

巫峡昭君有奇色，毛生欲画无由得。但作东风背面身，看来已可倾人国。朝来睡起鬓发垂，手如春笋领蝤蛴。绣帷幽梦断难续，想像翠黛颦修眉。春光三月浓于酒，燕燕双飞莺唤友。不教腻脸露桃花，且喜腰支似杨柳。君不见汉宫多病李夫人，转面不顾君王嗔。古来画工画意亦自足，烟雾玉质何由真。
水月有兴
作者：朱之才
朝代：金

明月落湖水，天渊体俱一。浩荡碧琉璃，奁此寒玉璧。微风触湖波，合散作六七。浮光逐水纹，金蛇势盘结。人心湛寂初，与月同清质。外累一汩之，万态纷殊迹。因知养心者，无为风浪失。
谢孙寺丞惠梅花
作者：朱之才
朝代：金

我来泗水上，居与墟墓邻。弥望多枣栗，碍眼皆荆榛。忽忽度岁月，不知时已春。朝来佳公子，遗我梅花新。秀色照窗几，妙香袭衣巾。莽如瓦砾场，惊睹琼瑶珍。念昔客江南，千树临江津。吴侬不知贵，但与桃李伦。自从堕东土，梦绕江之滨。叹彼和鼎实，亦复生不辰。穷愁坐空山，豺虎杂凤麟。此赠意不浅，难为俗子陈。
宫词
作者：朱澜
朝代：金
体裁：七言绝句

太一芙蓉上下天，秋波澹澹白生烟。采莲宫女分花了，笑把兰篙学刺舡。
宫词
作者：朱澜
朝代：金

太一芙蓉上下天，秋波澹澹白生烟。采莲宫女分花了，笑把兰篙学刺船。
寒食不出
作者：朱澜
朝代：金

地偏无客过吾庐，寒食清明入燕居。骥子捧瓯仍腊茗，孟光举按只春蔬。蝇沾香篆浑伤字，蜂蹙瓶花半堕书。习气未除还自笑，却将佳节付三馀。
黄筌雀蝶
作者：朱澜
朝代：金

饥雀喧争蛱蝶孤，锦宫城阙见丘墟。老筌妙意谁知解，丹粉图中有谏书。
冬日拟江楼晚望
作者：朱自牧
朝代：金

万里长空淡落晖，归鸦数尽下楼迟。山如骇浪高低涌，天似寒灰黯淡垂。紫塞西横连统万，黄河东下接汾睢。此邦形势雄今古，只与羁人百不宜。
刘仲规挽辞
作者：朱自牧
朝代：金

富贵康强九十春，公归无憾我伤神。人间秀气还嵩岱，梦里行年属已辰。名姓空留耆旧传，衣冠不见老成人。凄凉通德门前路，无复青蒲裹画轮。
和郭仲荣郡城秋望
作者：朱自牧
朝代：金

城高野阔思何穷，人在西风一笛中。楼影不摇溪水净，舂声相答暮山空。海天引望能供碧，霜树禁秋更倚红。回首客魂招不得，莼鲈归兴满江东。
对雪
作者：朱自牧
朝代：金

寂寂袁安舍，柴门雀可罗。青毡无旧物，黄竹有新歌。罢饮瓢仍弃，供吟笔旋呵。殷勤埽荒径，尚忆子猷过。
小雨不出宁海司理厅
作者：朱自牧
朝代：金

吏散庭空锁碧苔，冷官门户几曾开。疏疏细雨槐花落，寂寂虚堂燕子来。多病始知穷有鬼，独贤方觉仕无媒。故园抛掷奔驰外，刚道江山未放回。
年节岚州席上赠同知王子直中散
作者：朱自牧
朝代：金

别时风雪暗龙津，一梦经年复见君。去国光阴虽易得，夹河形势且平分。心如征马常嘶代，身伴秋鸿却渡汾。此日一尊难惜醉，新年风景旧知闻。
晋宁感兴
作者：朱自牧
朝代：金

莫将官况说葭芦，一味萧条称鄙夫。老圃不禁蔬代肉，樵丁还喜炕连厨。儿音半已渐秦晋，乡信无因接鲁洙。三见秋风落庭树，年年归意负莼鲈。
晚泊济阳
作者：朱自牧
朝代：金

江北秋阴一半晴，晚凉留与客襟清。水边画角孤城莫，云底残阳远树明。旅雁为谁来有信，断蓬如我去无程。寥寥天地谁知已，村酒悠然只独倾。
晨起趋省
作者：朱自牧
朝代：金

邻鸡一鸣仆再呼，三星已在东南隅。霜风绕屋伺我出，布衾尚欲留须臾。才疏性懒真勉强，饥寒见迫谁能逋。山灵笑我真有谓，能使我庾如陵乎。
清河道中暮归
作者：朱自牧
朝代：金

缓辔溪边喜乍晴，夕阳流水浸孤城。川平佛塔层层见，浪稳商舟尾尾行。十里烟霞随野步，两崖禾黍撼秋声。雨旸虽有丰年兆，久客都无地可耕。
病起书事
作者：朱自牧
朝代：金

牢落衰年病转侵，医编药裹废閒吟。卧销白日尘凝屦，起对青铜雪满簪。霜后痴蝇看老态，天边倦鸟识归心。维摩不出文殊去，门巷萧条翠藓深。
自鄜州归至新市镇时方渡险喜见桑野
作者：朱自牧
朝代：金

訚山自天降为田，洛水自瀑舒为渊。山川险尽鞍马稳，昔居？槔今乘船。三年官业无毫发，万里装囊更萧瑟。归来何以谢乡闾，细说艰难为土物。
自鄜州归至新市镇时方渡险喜见桑野
作者：朱自牧
朝代：金
体裁：古风

訚山自天降为田，洛水自瀑舒为渊。山川险尽鞍马稳，昔居𣚃槔今乘船。三年官业无毫发，万里装囊更萧瑟。归来何以谢乡闾，细说艰难为土物。
自鄜州罢任归宿渑池道中有虎为暴
作者：朱自牧
朝代：金

崤山之阿渑之浒，行路萧条正艰阻。日落山空涧水哀，市门静闭防饥虎。前年张茅杀饷妇，今岁食驴断行旅。我来万里逐一官，安可不戒为汝脯。昼持弓矢夜枕戈，静匿儿童防笑语。白额将军莫笑人，世无刘琨当畏汝。
访山寺僧
作者：朱自牧
朝代：金

踏破苍苔叩竹扃，晚晴庭院有馀清。幡腰落日红千飐，檐际遥岑翠一横。种秫公田聊卒岁，栽莲僧社拟投名。从今兴熟频来往，未信斋钟午后鸣。
谢吴堡知寨安巨济赠纸百幅
作者：朱自牧
朝代：金

百幅溪笺远见羞，故人佳饷若为酬。幸将晚节收鱼网，未得良工起凤楼。柿叶学书差足慰，芸香辟蠹会须求。挥毫不见云烟落，愚贾操金愧暗投。
趁鄜州过湖城县武帝望思台在焉
作者：朱自牧
朝代：金

寒骨千年饮恨埋，馀哀空寄望思台。纵令曲沃精魂见，宁与商山羽翼来。赵虏典刑何足正，周公画像可怜开。忍心本自穷兵起，巫蛊焉能作祸胎。
过浑源留别田仲祥同知节使
作者：朱自牧
朝代：金

金台前梦杳无踪，一阻云山莫计重。双鲤附书常不达，两萍浮海偶相逢。燕南落日车分辙，代北春风酒满钟。明日去留牵世务，灯前谈笑且从容。
送鄜州节判任元老罢任东归二首
作者：朱自牧
朝代：金

长途冰雪岁峥嵘，客里那堪送客行。万里归心应接淅，一尊别酒且班荆。春生汶水庭闱近，人去雕阴幕府轻。欲仗征鸿寄消息，地寒不肯过边城。都骑骎骎指汶阳，关门应识弃繻郎。暮寒烟浪归期阻，细雨檐花饮兴长。束带暂为彭泽令，曳裾休忤汉梁王。边城情味君应会，为说无憀与故乡。
送鄜州节判任元老罢任东归二首·其一
作者：朱自牧
朝代：金

长途冰雪岁峥嵘，客里那堪送客行。万里归心应接淅，一尊别酒且班荆。春生汶水庭闱近，人去雕阴幕府轻。欲仗征鸿寄消息，地寒不肯过边城。
送鄜州节判任元老罢任东归二首·其二
作者：朱自牧
朝代：金

都骑骎骎指汶阳，关门应识弃繻郎。暮寒烟浪归期阻，细雨檐花饮兴长。束带暂为彭泽令，曳裾休忤汉梁王。边城情味君应会，为说无憀与故乡。
郊行
作者：朱自牧
朝代：金

缓辔寻春水一涯，最怜朝雨浥轻沙。小溪烟重偏宜柳，平野云垂不碍花。青眼步兵元好酒，黑头江令未还家。兴长不觉归来晚，过尽城头阵阵鸦。
中京遇因长老
作者：李之翰
朝代：金

天涯流落偶生还，古刹相逢语夜阑。叹我归途千里远，喜君禅榻一身安。松声不断风吟细，月影无边露气寒。分手山堂更寥索，冷云衰草伴征鞍。
书呈仲孚
作者：李之翰
朝代：金

造物固难量，谁能计寒饿。失马乃为福，梦牛翻作祸。长溪霜练静，脩岭苍龙卧。魂梦吾已安，不劳歌楚些。
岁暮
作者：李之翰
朝代：金

休怪年来白发新，天涯三载困埃尘。偶离沙碛穷阴地，收得桑榆老病身。对雪莫吟秦岭句，拨醅且醉汉江春。此生自断无馀事，何必区区问大钧。
题密云州学壁
作者：李之翰
朝代：金

崎岖到此兴何堪，况复风谣意未谙。旅舍萧条空自遣，胸怀磊落向谁谈。留连暮雨侵疏牖，宛转飞云埽翠岚。因忆林泉归去好，一灯幽梦绕春潭。
嗅梅图
作者：李仲略
朝代：金

胧胧霁色冷黄昏，缺月疏篱水外村。人在天涯花在手，一枝香雪寄销魂。
莲塘陪诸公赋
作者：李仲略
朝代：金

潦倒何堪接俊游，神仙空羡李膺舟。官曹只在空湖畔，簿领如山屋打头。
七星岩
作者：李冶
朝代：金
体裁：古风

严公旧隐名七星，幽阒寥廓真仙庭。峨峨云盖结双顶，天风不动闻流铃。字青石赤尚奇伟，撝诃守护烦山灵。不是人间玉局所，今贮天上琅函经。我疑山泽自通气，又如蛰户藏雷霆。曾闻洞府仙所话，岁与下土收蝗螟。早时祷雨叩辄应，古井犹带蛟龙腥。土壤飘飘槩可想，地籁瑟瑟犹堪听。世上楼观岂不有，穷极技艺分红青。何如石室坚且好，万古仙迹留芳馨。我来到此洗俗虑，仰视玉宇摩青萍。卢敖尚许随学道，骖鸾驾凤游沧溟。
潇湘夜雨
作者：李冶
朝代：金
体裁：七言绝句

远寺孤舟堕渺茫，雨声一夜满潇湘。黄陵渡口风波暗，多少征人说故乡。
观主人植槐
作者：李冶
朝代：金
体裁：古风

主人有佳树，移植庭之隅。繁柯虽剪去，不敢触根株。朝溉复夕灌，乳井几成枯。讽讽角弓诗，古人能起予。爱树尚如此，爱士当何如。
赠李之和
作者：李冶
朝代：金
体裁：七言律诗

玄牝机关不死根，自消自息自氤氲。暖于燄燄九微火，轻似飘飘三素云。白玉池心流晓润，紫金炉口袅馀熏。未知与道相应否？试作新诗一问君。
临江仙·和元遗山
作者：李天翼
朝代：金
体裁：词

南去北来人自老，落花飞絮悠悠。思君一度一登楼。无穷烟水里，何处认并州。忽见姓名双泪落，新诗聊浣离愁。若为重醉绣江秋。芙蓉明月下，来往一扁舟。
还家三首
作者：李天翼
朝代：金

幽花杂草满城头，华屋唯残土一丘。乡社旧人何处在，语音强半是陈州。牡丹树下影堂前，几醉春风谷雨天。二十六年浑一梦，堂空树老我华颠。殊音异服不相亲，独倚荒城泪满巾。秪有青山淡相对，似怜我是此乡人。
还家三首·其一
作者：李天翼
朝代：金

幽花杂草满城头，华屋唯残土一丘。乡社旧人何处在，语音强半是陈州。
还家三首·其三
作者：李天翼
朝代：金

殊音异服不相亲，独倚荒城泪满巾。秪有青山淡相对，似怜我是此乡人。
还家三首·其二
作者：李天翼
朝代：金

牡丹树下影堂前，几醉春风谷雨天。二十六年浑一梦，堂空树老我华颠。
书渊明传后
作者：李夷
朝代：金

南渡龙孙角秃颠，不甘横毙寄奴弦。一襟义气麾周粟，满简清风削宋年。雪径低回松落落，霜篱健羡菊鲜鲜。时屯谧辈轻颓节，颜厚吾家草木贤。
古剑
作者：李夷
朝代：金

古栅崖摧老雨天，匆惊神物茁蒲然。蛇吞元气蛰千载，龙逐奔霆脱九泉。逆首未归豪馘里，铗歌聊发慨弹边。物犹屡出为时用，抚匣潸然惜壮年。
赠国医张子和
作者：李夷
朝代：金

禁籞喧喧以字行，粗工往往笑狂生。天将借手开金匮，云本无心到玉京。歌啸动成千日醉，留连翻厌五侯鲭。祝君莫触曹瞒怒，世上青黏要指名。
赠王南云
作者：李夷
朝代：金
体裁：七言律诗

肮脏风仪古丈夫，鹤袍铁面戟髭须。人间春色向头剩，天上月明当额孤。石鼎夜联诗句健，布囊春醉酒钱粗。危楼试看街头月，应见潜飞入玉壶。
邵智夫同游南城
作者：李好复
朝代：金

园林晴昼蔚如烟，林外支流尽水田。落日趁墟人已散，鹭鸶飞上渡头船。
雨中与客饮
作者：李好复
朝代：金

门外平桥一水分，数声渔唱隔溪闻。暖风落絮飘香雪，小雨沾花湿梦云。酿具未甘名长物，诗坛聊欲张吾军。相逢莫惜通宵饮，明日閒身不属君。
妆台联句
作者：李宸妃
朝代：金
体裁：句

二人土上坐，一月日边明。
自灵泉寺至偃月山
作者：李广
朝代：金
体裁：七言绝句

立马松间首重回，乱峰无数翠成堆。为寻偃月山前路，直向白云深处来。
咸阳怀古
作者：李庭
朝代：金

连鸡势尽霸图新，兀兀宫墙压渭滨。指鹿只能欺二世，沐猴那解定三秦！倚天楼观馀焦土，落日河山几战尘。今古悠悠同一辙，不须作赋吊前人。
望月婆罗门引·史尚书生朝
作者：李庭
朝代：金
体裁：词

太平有象，老人星、喜照滹阳。前衔曾近文昌。寿乐今年余庆，新到五花堂。看鸡鸣问寝，鳞次称觞。白眉最良。八州督，汉侯王。院院琼林玉树，画戟清香。一椿五桂，更休说、燕山窦十郎。谈麈上，白日羲皇。
水调歌头·史侯生朝
作者：李庭
朝代：金
体裁：词

辕门奏归凯，旭日上初筵。东风万家香火，春信到梅边。侧听称觞新语，一滴愿增一岁，门外酒如川。诏领八州督，声动九重天。茁兰芽，辉花萼，树堂萱。一门余庆如此，今古几人全。多少山东父老，久望太平勋业，毕竟在何年。整顿乾坤了，拭目认凌烟。
水调歌头·张耀卿寿日
作者：李庭
朝代：金
体裁：词

伤心庾开府，书剑忆游梁。十年流落冰雪，如履柏台霜。昨日螳螂当辙，今日豺狼当路，牛背置神光。竟访赤松去，不顾紫微忙。汉貂蝉，万人杰，八州王。有君如是何事，高卧北窗凉。传得黄州密印，有病安心是药，此外更无方。莫袖经纶手，遗爱在甘棠。
水龙吟·萧公弼生朝
作者：李庭
朝代：金
体裁：词

喜逢天上天人，一尊共醉梅花底。朝元已了，读书未遍，复来人世。憩鹤台边，景龙门外，十年游戏。自归来，却过赵州桥上，阅桥下，东流水。尽道翱翔物外，解牛刀、刃游余地。谁知别有，香山远韵、谪仙豪气。应笑蹉跎，半生书剑，今犹如此。待西风，拂口貂裘尘土，进黄公履。
游广胜寺东岩
作者：李庭
朝代：金

年来百念如寒灰，老眼慵向时人开。犹有爱山缘未断，芒鞋信步东岩隈。东岩幽胜甲晋境，寒藤古木生苍苔。谁凿云根泄海眼，惊波深泻如奔雷。衲僧具眼觑天奥，作亭闯尔临渊洄。亭中空洞纳万象，收奇揽秀无遗材。倚阑清坐洗尘念，洒然冰雪涵灵台。上方一目尽千里，劳筋未暇穷崔嵬。百年名刹烬一炬，可怜金碧成蒿莱。世间兴废岂足道，会看穹壤论三灾。短生乘化不暂驻，须臾变化随风埃。心知所历皆梦境，题诗漫识吾曾来。下山一笑便陈迹，但见白塔苍烟堆。
溪行
作者：李庭
朝代：金
体裁：七言绝句

枯木扶疏夹道傍，野梅倒影浸寒塘。朝阳不到溪湾处，留得横桥一板霜。
满庭芳·冀德修生朝
作者：李庭
朝代：金
体裁：词

燕寝凝香，金貂贳酒，挽将天上春回。踵门为寿，尽道谪仙才。谁识元龙豪气，沈雄自、湖海中来。十年梦，新亭风景，惟有岁寒梅。老来。须共约，凤皇山下，竹杖芒鞋。要从今浇下，胸次崔嵬。酿取周郎醇酎，更休用、桃李传杯。衡门外，柘荆尚在，千岁看花开。
贺罗将仕拜命
作者：李庭
朝代：金

问君为况近如何，若了青衫好事多。待献嘉谋裨北阙，未容高卧向南坡。竞辰事业常无倦，垂世功名要不磨。应笑柏山疏懒客，羊裘鹤发钓烟波。
贺萧致政庆恩拜命
作者：李庭
朝代：金

玉立诸郎总席珍，名登天府早荣亲。读书闻道超千古，教子如君有几人。行际风云攀郤桂，先沾雨露及庄椿。浮山名寿参天翠，长与蓝袍色斗新。
送裴子法北行
作者：李庭
朝代：金
体裁：七言绝句

疋马区区万里行，知君雅志为苍生。圣朝若问经邦策，好草囊封劝罢兵。
留赠请
作者：李志方
朝代：金
体裁：五言绝句

四大既还本，一灵方到家。白云归洞府，明月落栖霞。
寄王总管
作者：李昶
朝代：金
体裁：七言绝句

华阳东下古梁州，五马旌旗拥上游。肠断寒江衣带水，令人空望镇南楼。
婆罗门引·保德西楼作
作者：李晏
朝代：金

汗融畏日，岂知高处有风清。倚阑襟袖凉生。坐上看崩云脱坏，不碍乱峰青。待目穷千里，却怕伤情。河汾古城。听裂岸、怒涛惊。好是烽沉幽障，鼓卧边亭。西楼老子，更无用、胸中十万兵。酒到处、莫放杯停。
婆罗门引·保德西楼作
作者：李晏
朝代：金

汗融畏日，岂知高处有风清。倚阑襟袖凉生。坐看崩云脱壤，不碍乱峰青。待目穷千里，却怕伤情。河分古城。听裂岸、怒涛惊。好是烽沈幽障，鼓卧边亭。西楼老子，更无用，胸中十万兵。酒到处、莫放杯停。
游龙门回投超化寺二首·其一
作者：李晏
朝代：金
体裁：七言律诗

精蓝三日饱溪毛，俗累纷纷觉可逃。探水寻源通月冷，披榛得路接云高。山围故垒怀千古，河转孤岩激怒涛。回首烟霞应笑我，人间官职倍徒劳。
游龙门回投超化寺二首·其二
作者：李晏
朝代：金
体裁：五言律诗

还邀二三子，共到凿龙游。冷壑泉初动，春岩气欲浮。竹藏深崦寺，人渡晚行舟。始觉山风急，归鞍不自留。
潞州形胜
作者：李晏
朝代：金
体裁：七言律诗

东迎壶口叠群山，吞吐岚光紫翠间。削玉远排圭首锐，晕痕轻拂黛眉弯。五龙飞去松杉老，万井喧嚣日月閒。游客乍醒尘土眼，仙扃谁指扣玄关。
白云亭
作者：李晏
朝代：金

白云亭上白云秋，桂棹兰桨记昔游。
往事已随流水去，青山空对夕阳愁。
兴亡翻手成舒卷，今古无心自去留。
独倚西风一惆怅，数声柔橹下汀州。
白云亭
作者：李晏
朝代：金

白云亭上白云秋，桂棹兰桨记昔游。往事已随流水去，青山空对夕阳愁。兴亡翻手成舒卷，今古无心自去留。独倚西风一惆怅，数声柔橹下汀洲。
白岩山·其一
作者：李晏
朝代：金
体裁：七言绝句

只有山光无水声，我疑神物固岩扃。如何凿得飞泉出，当为山僧叱六丁。
白岩山·其二
作者：李晏
朝代：金
体裁：七言绝句

山寺寻春春已归，紫梅犹有折残枝。老僧兀坐如枯木，花谢花开总不知。
菩萨蛮·回文
作者：李晏
朝代：金

断肠人去春将半。半将春去人肠断。归客倦花飞。飞花倦客归。小窗寒梦晓。晓梦寒窗小。谁与画愁眉。眉愁画与谁。
菩萨蛮·回文
作者：李晏
朝代：金

断肠人去春将半。归客倦花飞。小窗寒梦晓，谁与画愁眉。
虞美人
作者：李晏
朝代：金
体裁：词

佳人酒晕红生颊。滟滟霞千叠。雨馀红泪湿黄昏。误认当年人面、倚朱门。飘零又送青春暮。怅望刘郎去。教人不恨五更风。只恨马蹄无处、避残红。
虞美人
作者：李晏
朝代：金

佳人酒晕红生颊。滟滟霞千叠。雨馀红泪湿黄昏。误认当年人面、倚朱门。飘零又送青春莫。怅望刘郎去。教人不恨五更风。只恨马蹄无处、避残红。
赠燕
作者：李晏
朝代：金

王谢堂前燕，秋风又送归。向人如惜别，入户更低飞。海阔迷烟岛，楼高近落晖。不知从此去，几日到乌衣。
通州道中
作者：李晏
朝代：金

冉冉年华老，飘飘客路难。
尘埃山色壮，云雾日光寒。
念远心先折，孤吟鼻亦酸。
平生江海意，潦倒愧儒冠。
通州道中
作者：李晏
朝代：金

冉冉年华老，飘飘客路难。尘埃山色断，云雾日光寒。念远心先折，孤吟鼻亦酸。平生江海意，潦倒愧儒冠。
题武元直赤壁图
作者：李晏
朝代：金

鼎足分来汉祚移，阿瞒曾困火船归。一时豪杰成何事，千里江山半落晖。云破小蟾分树暗，夜深孤鹤掠舟飞。梦寻仙老经行处，只有当年旧钓矶。
题郝文忠公墓
作者：李晏
朝代：金
体裁：七言绝句

仗节江南羡此行，真州犹稔使君名。隹城郁郁埋西浒，恨不生还苏子卿。
高丽平州中和馆后草亭
作者：李晏
朝代：金

藤花满地香仍在，松影拂云寒不收。山鸟似嫌游客到，一声啼破小亭幽。
鹧鸪天
作者：李晏
朝代：金

苒苒萋萋雨后村。芳尘不到五侯门。曾随晓泪撩诗思，又向春风入烧痕。春去后，忆王孙。啼红南浦记芳温。夕阳楼外连天远，乞与骚人怨楚魂。
宴会成趣园诗
作者：李楫
朝代：金
体裁：七言律诗

萧然三径足云烟，须信壶中别有天。柳暗花秾随杖履，月明风细入毫笺。亭轩侈靡非金谷，交友清真似白莲。我亦老来当办此，挂冠何日得归田。
宴会成趣园诗
作者：李永安
朝代：金
体裁：古风

渊明晋名流，贤达早自悟。一为折腰屈，幡然赋归去。亲戚说情话，园涉日成趣。陈迹固已远，赏音者稀遇。君独慕高节，隐居事田圃。亭轩喜幽静，绿荫多佳树。三径时往还，花香袭杖屦。所适忻有得，忘言心自豫。榜园固无愧，古雅见风度。顾我老将至，区区犹仕路。会当勇退归，卜邻就佳处。
宴会成趣园诗
作者：李永安
朝代：金
体裁：七言律诗

花木幽深远市尘，个中清隐作閒人。忘情势利居安易，寓意琴书得味真。成趣已追陶令迹，放怀无愧葛天民。他年若遂归休愿，好向东皋卜近邻。
上清宫三首
作者：李汾
朝代：金

忆昔秋风从茂陵，词臣忝预汉公卿。瑶池宴罢西王母，翠辇归来北斗城。石马嘶残人事改，劫灰飞尽海山平。唯馀太一池边月，伴我骖鸾上玉京。苍梧云气赤城霞，绵络钧天帝子家。仙掌高承九霄露，霓旌遥驻五云车。昆明火劫惊人世，瀛海风涛撼客槎。醉里忽逢王子晋，玉笙吹上碧桃花。千劫尘缘谢吏曹，道山仙阙事游遨。楼台缥缈沧溟阔，宫殿森罗紫极高。几代云孙接仙李，千年王母醉蟠桃。诗成便欲还山去，犹待君王赐锦袍。
上清宫三首·其一
作者：李汾
朝代：金

忆昔秋风从茂陵，词臣忝预汉公卿。瑶池宴罢西王母，翠辇归来北斗城。石马嘶残人事改，劫灰飞尽海山平。唯馀太一池边月，伴我骖鸾上玉京。
上清宫三首·其三
作者：李汾
朝代：金

千劫尘缘谢吏曹，道山仙阙事游遨。楼台缥缈沧溟阔，宫殿森罗紫极高。几代云孙接仙李，千年王母醉蟠桃。诗成便欲还山去，犹待君王赐锦袍。
上清宫三首·其二
作者：李汾
朝代：金

苍梧云气赤城霞，绵络钧天帝子家。仙掌高承九霄露，霓旌遥驻五云车。昆明火劫惊人世，瀛海风涛撼客槎。醉里忽逢王子晋，玉笙吹上碧桃花。
下第
作者：李汾
朝代：金

学剑攻书漫自奇，回头三十六年非。春风万里衡门下，依旧并州一布衣。
云溪晓汎图
作者：李汾
朝代：金

晓景澹明月，落影潭西丘。晴川挂烟树，光拂云河流。枫林入行色，关山生白头。羡羡画中人，忆我秦川游。君帆渺何许，傥下沧浪洲。沧浪吾有约，寄谢同盟鸥。
再过长安
作者：李汾
朝代：金

细柳斜连长乐坡，故宫今日重经过。一时人物存公论，万里云山入浩歌。白发归来几人在，青门依旧少年多。自怜季子貂裘敝，辛苦灯前读揣摩。
古月一篇为裕之赋
作者：李汾
朝代：金

古月天不收，敌君三万秋。天孙弄明镜，光涌云间流。忆昔放逐江南州，金陵女儿歌棹讴。草裹乌纱巾，散著紫绮裘。酒酣把玉笛，直欲扪参历井、骑斗牛。醉中呼儿摇双舟，吾欲乘流下石头。起来茫茫视八极，万里只有元丹丘。丹丘子，游人间，风尘何为往复还。玉华山人近招我，九日朝帝苍梧山。
州北
作者：李汾
朝代：金

州北光风艳绮罗，南来扈从北人多。梨园法曲怀奴舞，月窟新声倩女歌。紫禁衣冠出金马，青楼阡陌瞰铜驼。薄游却忆开元日，常逐春风醉两坡。
感寓述史杂诗五十首 其一 苏客卿秦
作者：李汾
朝代：金

游说诸侯获上卿，贾人唇舌事纵横。可怜一世痴儿女，争羡腰间六印荣。
感寓述史杂诗五十首 其三 叔孙奉常通
作者：李汾
朝代：金

秦时博士鲁诸生，漏网骊山百丈坑。邂逅刘郎习绵蕝，便能弹压汉公卿。
感寓述史杂诗五十首 其二 韩淮阴信
作者：李汾
朝代：金

仗剑淮阴去复还，举头西望识龙颜。堂堂竟握真王印，未害男儿辱胯间。
感寓述史杂诗五十首 其五 远祖雁门武皇
作者：李汾
朝代：金

死心唐室正诸侯，铁马南来隘九州。当日三垂冈上意，诸孙空抱腐儒羞。
感寓述史杂诗五十首 其四 马中令周
作者：李汾
朝代：金

脚踏长安陌上尘，布衣西上欲谁亲。君王不省常何策，憔悴新丰一旅人。
感寓述史杂诗五十首·苏客卿秦
作者：李汾
朝代：金

游说诸侯获上卿，贾人唇舌事纵横。可怜一世痴儿女，争羡腰间六印荣。仗剑淮阴去复还，举头西望识龙颜。堂堂竟握真王印，未害男儿辱胯间。秦时博士鲁诸生，漏网骊山百丈坑。邂逅刘郎习绵蕝，便能弹压汉公卿。脚踏长安陌上尘，布衣西上欲谁亲。君王不省常何策，憔悴新丰一旅人。死心唐室正诸侯，铁马南来隘九州。当日三垂冈上意，诸孙空抱腐儒羞。
拟张水部行路难
作者：李汾
朝代：金

洛阳行人心欲折，半年西州信音绝。弹笔峡口兵尘高，半夜心悬陇山月。君不见嗷嗷失群鸟，泪尽眼流血。潼关昼闭汉使稀，安得慰我生离别。
柳塘
作者：李汾
朝代：金
体裁：七言律诗

长安西望少城隈，杨柳陂塘手自栽。渭水波光摇草树，终南山色入楼台。平生事业书千卷，浮世功名酒一杯。我亦陆浑山下去，拟寻佳处斸莓苔。
汴梁杂诗四首
作者：李汾
朝代：金

天津桥上晚凉天，郁郁皇州动紫烟。长乐觚棱青似染，建章驰道直于弦。犬牙磐石三千国，圣子神孙亿万年。一策治安经济了，汉庭谁识贾生贤。琪树明霞五凤楼，夷门自古帝王州。衣冠繁会文昌府，旌戟森罗部曲侯。美酒名讴陈广座，凝笳咽鼓送华辀。秦川王粲何为者，憔悴嚣尘坐白头。楼外风烟隔紫垣，楼头客子动归魂。飘萧蓬鬓惊秋色，狼藉麻衣涴酒痕。天堑波光摇落日，太行山色照中原。谁知沧海横流意，独倚牛车笑孝孙。寥落关山对月明，客窗遥夜梦魂惊。二年岐下音书绝，八月河南风露清。冉冉暮愁生草色，迢迢秋思入虫声。谁知广武英雄叹，老却穷途阮步兵。
汴梁杂诗四首·其一
作者：李汾
朝代：金

天津桥上晚凉天，郁郁皇州动紫烟。长乐觚棱青似染，建章驰道直于弦。犬牙磐石三千国，圣子神孙亿万年。一策治安经济了，汉庭谁识贾生贤。
汴梁杂诗四首·其三
作者：李汾
朝代：金

楼外风烟隔紫垣，楼头客子动归魂。飘萧蓬鬓惊秋色，狼藉麻衣涴酒痕。天堑波光摇落日，太行山色照中原。谁知沧海横流意，独倚牛车笑孝孙。
汴梁杂诗四首·其二
作者：李汾
朝代：金

琪树明霞五凤楼，夷门自古帝王州。衣冠繁会文昌府，旌戟森罗部曲侯。美酒名讴陈广座，凝笳咽鼓送华辀。秦川王粲何为者，憔悴嚣尘坐白头。
汴梁杂诗四首·其四
作者：李汾
朝代：金

寥落关山对月明，客窗遥夜梦魂惊。二年岐下音书绝，八月河南风露清。冉冉暮愁生草色，迢迢秋思入虫声。谁知广武英雄叹，老却穷途阮步兵。
清明
作者：李汾
朝代：金

鸣珂振毂满重城，春日绵绵老燕莺。人在碧鸡坊外住，澹随流水过清明。
磻溪
作者：李汾
朝代：金

封侯输与曲如钩，冷坐磻溪到白头。老妇厨中莫弹铗，白鱼留待跃王舟。
西归
作者：李汾
朝代：金

扰扰王城足是非，不堪多病决然归。只因有口谈时事，几被无心触祸机。日暮豺狼当路立，天寒雕鹗傍人飞。终南山色明如画，何限春风笋蕨肥。
避乱西山作
作者：李汾
朝代：金

三月都门昼不开，兵尘一夕捲风回。也知周室三川在，谁复秦庭七日哀。鸦啄腥风下阳翟，草衔冤血上琴台。夷门一把平安火，定逐恒山候骑来。
避乱陈仓南山回望三秦追怀淮阴侯信漫赋长句
作者：李汾
朝代：金

凭高四顾战尘昏，鹑野山川自吐吞。渭水波涛喧陇阪，散关形势轧兴元。旌旗日落黄云戍，弓剑霜寒白草原。一饭悠悠从漂母，谁怜国士未酬恩。
陜州
作者：李汾
朝代：金

黄河城下水澄澄，送别秋风似洞庭。李白形骸虽放浪，并州豪杰未凋零。十年道路双蓬鬓，万里乾坤一草亭。八月崤陵霜树老，伤心休折柳条青。
雪中过虎牢
作者：李汾
朝代：金

萧萧行李戛弓刀，踏雪行人过虎牢。广武山川哀阮籍，黄河襟带控成皋。身经戎马心逾壮，天入风霜气更豪。横槊赋诗男子事，征西谁为谢诸曹。
姑苏台
作者：李治
朝代：金
体裁：古风

吴王宴罢歌台晚，斜日清江映阑槛。台上西施醉捧心，江边东越愁尝胆。鸱夷裹尸去不还，麋鹿散迹游其间。秋深明月照高树，惊乌啼落丹枫寒。功名独羡陶朱子，一夜扁舟弄云水。
摸鱼儿
作者：李治
朝代：金
体裁：词

为多情、和天也老，不应情遽如许。请君试听双蕖怨，方见此情真处。谁点注。香潋滟银塘，对抹胭脂露。藕丝几缕。绊玉骨春心，金沙晓泪，漠漠瑞红吐。连理树。一样骊山怀古。古今朝暮云雨。六郎夫妇三生梦，肠断目成眉语。须唤取。共鸳鸯翡翠、照影长相聚。西风不住。恨寂寞芳魂，轻烟北渚。凉月又南浦。
摸鱼儿
作者：李治
朝代：金
体裁：词

雁双双、正飞汾水，回头生死殊路。天长地久相思债，何似眼前俱去。摧劲羽。倘万一幽冥，却有重逢处。诗翁感遇。把江北江南，风嘹月唳，并付一丘土。仍为汝。小草幽兰丽句。声声字字酸楚。拍江秋影今何在，宰木欲迷堤树。霜魂苦。算犹胜、王嫱有冢贞娘墓。凭谁说兴。叹鸟道长空，龙艘古渡。马耳泪如雨。
杨白花
作者：李治
朝代：金
体裁：古风

帝家迷楼春昼长，紫笙吹破百花香。葡萄凝碧琥珀光，燕语莺啼空断肠。枕帷红泪洒潇湘，玉镜台前添午妆。茜罗绶带双鸳鸯，蝴蝶趁雪上钗梁，千里万里云茫茫。
江梅引
作者：李治
朝代：金
体裁：词

陌头杨柳恨春迟。被寒欺。淡依依。瘦损王孙，青琐小腰围。墙外琼枝空照影，翠娥敛，游丝百丈飞。燕归雁归书问寂。月细风尖供怨笛。玉骨成灰圣得回。梦里音容，良是觉来非。多少江州司马泪。断肠曲，河声送落晖。
鹧鸪天
作者：李治
朝代：金
体裁：词

十丈冰花太一峰。拍浮来赴酒船中。碧筒象鼻秋泉滑，泽国幽香笑卷空。云淡泞，月朦胧。醉乡千里鲤鱼风。冯夷击鼓休惊客，罗袜生尘恐恼公。
鹧鸪天
作者：李治
朝代：金
体裁：词

太一沧波下酒星。露醽秘诀出仙扃。情知天上莲花白，压尽人间竹叶青。迷晚色，散秋馨。兵厨晓溜玉泠泠。楚江云锦三千顷，笑杀灵均话独醒。
二老雪行图
作者：李澥
朝代：金

雪明万仞邺西山，杖履平生几往还。满眼京尘空对画，何时真似两翁閒。
漫书
作者：李澥
朝代：金

胸怀平日窗八达，伎俩只今龟六藏。唯有閒情如老菊，寒花自信晚能香。
灯下梅影
作者：李澥
朝代：金

丁年夜坐眼如鱼，老矣而今不读书。墙角短檠还有用，瓦瓶相对一枝疏。
秘书张监墨梅图
作者：李澥
朝代：金

眼中只有梅千树，不挂世间蜂蝶花。十载江南春梦断，至今清影在君家。
召还过故关山
作者：李献可
朝代：金

过关天日正晴明，谁道山神不世情。远客得归心绪别，陇泷閒作断肠声。
清水寒食感怀
作者：李献可
朝代：金

桃花零乱柳成阴，人到春深思更深。芳草戍楼天不尽，异乡寒食故乡心。
赋宫人午睡
作者：李献可
朝代：金

御手指婵娟，青春白昼眠。
粉匀香汗湿，髻压翠云偏。
柳妒眉间绿，桃嫌脸上鲜。
梦魂何处是，应绕帝王边。
九龙池春望
作者：李献甫
朝代：金

五年外地看清明，袖手低回过客亭。谢絮楚萍无定著，春光如我更飘零。
兴庆池书所见
作者：李献甫
朝代：金

短短菰蒲刺水青，翠萍开处鉴波明。画船转过垂杨外，水面风来闻乐声。
别春辞
作者：李献甫
朝代：金

东皇按辔来何迟，人间二月才芳菲。六十日春能几时，不如意事常相随。一声啼鴂花片飞，把酒却与春别离。春缓归，听我歌，滔滔岁月如流波，贵忧孰与贱乐多。吾宁不欲列华鼎、驰鸣珂，香屏倚妓荐绮罗。人生赋分有定在，谁能买愁费天和。长安市上酒如海，跨驴径上胭脂坡。酒酣醉舞双婆娑，春自来去如予何。
围城
作者：李献甫
朝代：金

碧树苍烟起暮云，长安陌上断行人。百年王气馀飞观，万里神州隔战尘。身与孤云向双阙，愁随落日到咸秦。山河大地分明在，莫为时危苦怆神。
夏夜
作者：李献甫
朝代：金

银潢淡淡没疏星，一阵凉从雨后生。仰看浮云成独卧，数围蛛网络中庭。
河上之役三首
作者：李献甫
朝代：金

河堤一决岂天穷，失在当年固白公。谁与麻冈开故道，暂教版籍见山东。新筑河堤要策勋，万人采净北壖薪。青青好借曹州柳，旧是中原一段春。万夫卷土障横流，负土成山水未收。明日落成真盛事，谁能作赋拟黄楼。
河上之役三首·其一
作者：李献甫
朝代：金

河堤一决岂天穷，失在当年固白公。谁与麻冈开故道，暂教版籍见山东。
河上之役三首·其三
作者：李献甫
朝代：金

万夫卷土障横流，负土成山水未收。明日落成真盛事，谁能作赋拟黄楼。
河上之役三首·其二
作者：李献甫
朝代：金

新筑河堤要策勋，万人采净北壖薪。青青好借曹州柳，旧是中原一段春。
秋风怨
作者：李献甫
朝代：金

疏星耿耿明天河，夜凉翠幕生微波。碧梧委叶傅金井，一夕秋风将奈何。春风令人和，秋风感人悲。妾愁自与秋风期，秋风争管人别离。灯灺垂红粉泥暗，龟甲屏风云影乱。络纬吊月啼不断，莲漏压荷夜未半。凉飘萧萧入疏竹，枕底寒声碎琼玉。敲愁撼睡睡不明，花露盈盈泫鱼目。秋风且莫吹，念妾守空闺。嫁狗随走鸡随飞，九死莫作荡子妻。郎薄倖，妾薄命，花自无言絮无定。碧云暮合郎未归，几度妆成掩明镜。
资圣阁登眺同麻杜诸人赋
作者：李献甫
朝代：金

高阁凌云眼界宽，野烟碧树有无间。天边孤鸟飞不尽，陌上行人殊未还。魏国几回时事改，汴堤千古夕阳閒。愁来重倚阑干望，崧少西头是故山。
长安行
作者：李献甫
朝代：金

长安道，无人行，黄尘不起生榛荆。高山有峰不复险，大河有浪亦已平。向来百二秦之形，秪今百二秦之名。我闻人固物乃固，人不为力物乃倾。将军誓守不誓战，战士避死不避生。杀人饱厌敌自去，长安有道谁当行。黄尘漫漫愁杀人，但见蔽野鸡群鸣。河东游子泪如雨，眼花落日迷秦城。长安道，无人行，长安城中若为情。
题黄华幽居图
作者：李献甫
朝代：金

层层佛屋贴山腰，山下幽居胜午桥。物外人家无税后，閒中生理足渔樵。雁踰远障凌虚迥，人与高秋共寂寥。何处人间景如此，便应归隐不须招。
骤雨
作者：李献甫
朝代：金

龙战云鏖拥日囚，鞭驱雷电走蛟虬。望中雨脚横天落，触处湍声卷地流。梁苑楼台失炎暑，汉家城阙动高秋。若为借得天瓢去，倒泻明河净九州。
上清宫梅同座主閒閒公赋
作者：李献能
朝代：金

厌住卢家白玉堂，琳宫潇洒占年芳。光生琪树风霜古，影占银潢月露凉。物外根株本仙种，世间红紫避严妆。遨头词伯今何逊，一笑诗成字字香。
丹阳观竹宫中移赐
作者：李献能
朝代：金

素士如林侍紫清，紫清新许住蓬瀛。娟娟粉节霜匀出，矗矗烟梢玉削成。福地根茎蒙化育，中天雨露借恩荣。绿章封事朝来奏，又听风前彩凤鸣。
二老雪行图二首
作者：李献能
朝代：金

自笑胶胶扰扰身，十年匹马走红尘。何时雪满平生屐，太华峰前约故人。抱琴冲雪又冲风，二老风流阿堵中。未似村翁眵抹眼，火炉头上话年丰。
二老雪行图二首·其一
作者：李献能
朝代：金

自笑胶胶扰扰身，十年匹马走红尘。何时雪满平生屐，太华峰前约故人。
二老雪行图二首·其二
作者：李献能
朝代：金

抱琴冲雪又冲风，二老风流阿堵中。未似村翁眵抹眼，火炉头上话年丰。
从猎口号四首
作者：李献能
朝代：金

莲烛金纱簇簇齐，宫槐笼晓尚凄迷。景阳钟罢听残漏，万马衔霜不敢嘶。阊阖传符？九关，一声清跸驻南山。虎贲先导三千士，天马初离十二闲。烂烂龙旂捧日旂，从臣遥认赭红衣。天王清晓亲弧矢，初合今冬第一围。的皪金鎞堕晓星，晴天霹雳应弦声。风毛雨血燕云在，未要草间狐兔惊。
从猎口号四首·其一
作者：李献能
朝代：金

莲烛金纱簇簇齐，宫槐笼晓尚凄迷。景阳钟罢听残漏，万马衔霜不敢嘶。
从猎口号四首·其三
作者：李献能
朝代：金

烂烂龙旂捧日旂，从臣遥认赭红衣。天王清晓亲弧矢，初合今冬第一围。
从猎口号四首·其二
作者：李献能
朝代：金

阊阖传符？九关，一声清跸驻南山。虎贲先导三千士，天马初离十二闲。
从猎口号四首·其二
作者：李献能
朝代：金
体裁：七言绝句

阊阖传符𠷠九关，一声清跸驻南山。虎贲先导三千士，天马初离十二闲。
从猎口号四首·其四
作者：李献能
朝代：金

的皪金鎞堕晓星，晴天霹雳应弦声。风毛雨血燕云在，未要草间狐兔惊。
别冯驾之
作者：李献能
朝代：金

东风弄微寒，吹雪作轻阴。春归未得归，愁揽客子心。与君俱异县，那复重分襟。感时复恨别，老怀苦难任。忆昨荥阳会，灯火语夜深。纵谈间俳语，浩歌杂狂吟。相期梁宋游，感君肯相寻。西园偶差池，市楼成孤斟。相逢洧水湄，暂尔成盍簪。燕鸿还别去，又复如商参。我行落日边，匹马独登临。君方无定在，倦翼思茂林。人堪几回别，老境各骎骎。洧水不西流，双鱼定沉沉。幸有西飞鸿，无吝金玉音。
四皓图
作者：李献能
朝代：金

弋缯安足致冥鸿，自是兼怀翊赞功。漫说壶关有遗老，望思台上已秋风。
夜宿虚皇阁下
作者：李献能
朝代：金

倚天青壁截云霞，一水高悬界削瓜。不惜竛竮攀石磴，要看绚烂坼云华。玉峰影里虚皇阁，铁笛声中秘监家。明日川涂入尘土，却应平地几褒斜。
昆阳元夜南寺小集
作者：李献能
朝代：金

春皋短短生兰芽，东风袅袅吹芳华。暗黄着柳小梅素，月姊新年恰十五。东皇太一来翩翩，竹宫神光祀甘泉。茂陵弓剑没秋草，凤灯煌煌空自然。当年曼衍鱼龙舞，回头昭阳化飞土。昆阳客舍冷于冰，破殿萧条佛灯古。雪消梁苑想春红，车如流水马游龙。银瓶载酒随春风，酒酣一嚼百杯空。韶华过眼弦上箭，人生得酒从欢宴。北斗阑干夜参半，耿耿疏星淡河汉。
春草碧
作者：李献能
朝代：金
体裁：词

紫箫吹破黄州月。蔌蔌小梅花、飘香雪。寂寞花底风鬟，颜色如花命如叶。千里涴兵尘、凌波袜。心事鉴影鸾孤，筝弦雁绝。旧时雪堂人、今华发。断肠金缕新声，杯深不觉琉璃滑。醉梦绕南云、花上蝶。
春草碧
作者：李献能
朝代：金

紫箫吹破黄州月。蔌蔌小梅花、飘香雪。寂莫花底风鬟，颜色如花命如叶。千里涴兵尘、凌波袜。心事鉴影鸾孤，筝弦雁绝。旧时雪堂人、今华发。断肠金缕新声，杯深不觉琉璃滑。醉梦绕南云、花上蝶。
春草碧·紫箫吹破黄州月
作者：李献能
朝代：金

紫箫吹破黄州月。簌簌小梅花，飘香雪。寂寞花底风鬟，颜色如花、命如叶。千里в兵尘、凌波袜。心事鉴影鸾孤，筝弦雁绝。旧时雪堂人，今华发。断肠金缕新声，杯深不觉琉璃滑。醉梦绕南云，花上蝶。
江城梅花引·为飞伯赋青梅
作者：李献能
朝代：金
体裁：词

汉宫娇额倦涂黄。试新妆。立昭阳。萼绿仙姿，高髻碧罗裳。翠袖卷纱閒倚竹，暝云合，琼枝荐暮凉。壁月浮香摇玉浪。拂春帘，莹绮窗。冰肌夜冷滑无粟，影转斜廊。冉冉孤鸿，烟水渺三湘。青鸟不来天也老，断魂梦，清霜静楚江。
江城梅花引·为飞伯赋青梅
作者：李献能
朝代：金

汉宫娇额倦涂黄。试新妆。立昭阳。萼绿仙姿，高髻碧罗裳。翠袖卷纱閒倚竹，暝云合，琼枝荐莫凉。壁月浮香摇玉浪。拂春帘，瑩绮窗。冰肌夜冷滑无粟，影转斜廊。冉冉孤鸿，烟水渺三湘。青鸟不来天也老，断魂梦，清霜静楚江。
江城梅花引·为飞伯赋青梅
作者：李献能
朝代：金

汉宫娇额倦涂黄。试新妆。立昭阳。萼绿仙姿，高髻碧罗裳。翠袖卷纱閒倚竹，暝云合，琼枝荐莫凉。壁月浮香摇玉浪。拂春帘，莹绮窗。冰肌夜冷滑无粟，影转斜廊。冉冉孤鸿，烟水渺三湘。青鸟不来天也老，断魂梦，清霜静楚江。
浣溪沙·河中环胜楼感怀
作者：李献能
朝代：金

垂柳阴阴水拍堤。欲穷远目望还迷。平芜尽处莫天低。万里中原犹北顾，十年长路却西归。倚楼怀抱有谁知。
玉华谷同希颜裕之分韵得秋字
作者：李献能
朝代：金

玉龙落峡喷飞流，空翠霏霏晚不收。软脚山堂一壶酒，莫凉閒对两峰秋。
荥阳古城登览寄裕之
作者：李献能
朝代：金

突兀高台上古城，登临人境两峥嵘。关河落日岁云暮，草木临风气未平。虎掷龙拿王伯事，天荒地老古今情。一杯欲洗兴亡恨，为唤穷途阮步兵。
西园春日
作者：李献能
朝代：金

的皪冰梢出短墙，泓澄暖绿静横塘。娟娟高竹迎人翠，袅袅长红隔水香。病起心情疏酒盏，朝来风色妒年芳。只应归去芸窗晚，梦到湘妃锦瑟傍。
赠王飞伯杂言一首
作者：李献能
朝代：金

东风吹客衣，败絮逐风飞。晓雪没寒荠，无物充朝饥。空箪啧啧号饥鼠，饕虱蠕蠕缘破裤。人生岂是犬与鸡，终岁区区守门户。游说万乘苦不早，仪秦殆是穿窬盗。六国印，千金车，满眼荣华镜中老。孔子聘列国，孟轲游齐梁。能令千载后，名与日月光。男儿生世不虚生，死恨身后无声名。不然鸣玉游紫京，不然著书谈六经。九日可射天可补，鞭笞百蛮作降虏。离骚一篇亦不恶，雄笔盘盘映千古。君不见彩凤翔丹霄，一鸣应九韶。寸云起泰山，霖雨满人间。丈夫穷达果在天，安用儿女得志相歆羡，失志相悲怜。仰天大笑出门去，四海今谁鲁仲连。
追忆颍亭汎舟寄阳翟诸友
作者：李献能
朝代：金

十月冬气寒，清霜殒群木。轻舟汎颍水，微风吹野服。信流不知还，石艇横老玉。苔花锦斓斑，悬溜珠䍡？。颇离廛市杂，倒泻轩裳俗。岁月今几何，春草萋以绿。怀归剧饥渴，仰羡双飞鹄。矫首九山云，迢迢伤远目。
追忆颍亭汎舟寄阳翟诸友
作者：李献能
朝代：金
体裁：古风

十月冬气寒，清霜殒群木。轻舟汎颍水，微风吹野服。信流不知还，石艇横老玉。苔花锦斓斑，悬溜珠䍡𦌉。颇离廛市杂，倒泻轩裳俗。岁月今几何，春草萋以绿。怀归剧饥渴，仰羡双飞鹄。矫首九山云，迢迢伤远目。
送王飞伯归阳翟
作者：李献能
朝代：金

故旧相望似晓星，平生怀抱向君倾。朱丝不入秦筝耳，彩凤终仪韶濩声。三楚迢迢动离思，九山落落助高情。一廛拟就隆中卧，要子同躬垄上耕。
郏城秋夜怀李仁卿
作者：李献能
朝代：金

日入群动息，暝色阴濛濛。故人隔颍水，袅袅生秋风。轻风捲纤云，碧汉磨青铜。坐久襟袖凉，皎月升天东。伊人如此月，霁色罗心胸。可望不可亲，倏巳驾飞鸿。念此太虚间，心交神自通。而况千里月，相望宁不同。孤光透薄帷，俨如接音容。翻翻绕枝鹊，唧唧侵阶蛩。上床转不寐，高楼待晨钟。相思夜何永，月落秋床空。
题飞伯诗囊飞伯以布为囊采当世名卿诗投其中
作者：李献能
朝代：金

颖露毛锥秪自贤，智如樗腹但求全。迂疏差似渊才富，羞涩犹无杜老钱。收拾珠玑三万斛，贮储风月一千篇。呕心大胜奚奴锦，要与风人被管弦。
賦宮人午睡
作者：李獻可
朝代：金

御手指嬋娟，青春白晝眠。
粉勻香汗濕，髻壓翠雲偏。
柳妒眉間綠，桃嫌臉上鮮。
夢魂何處是，應繞帝王邊。
太白扇头
作者：李端甫
朝代：金

岩冰涧雪谪仙才，碧海骑鲸望不回。今日霜纨见遗像，飘然疑自月中来。
为蝉解嘲
作者：李纯甫
朝代：金

老蜣破衲染尘缁，转丸如转造物儿。道在矢溺传有之，定中幻出婵娟姿。金仙未解羽人尸，吸风饮露巢一枝。倚杖而吟如惠施，字字皆以心为师。千偈澜翻无了时，关楗不落诗人诗。屏山参透此一机，髯弟皤兄何见疑。此理入玄人得知，髯弟恐我餐却西山秀，皤兄劝我吸却壶卢溪。因蝉倩我问渠伊，快掉葛藤复是谁，髯弟绝倒皤兄嘻。
偶得
作者：李纯甫
朝代：金

包裹青衫已十年，聪明更觉不如前。簿书丛里先抽手，鼓笛场中少息肩。瓶底剩储元亮粟，叉头高挂老坡钱。会须著我屏山下，了却平生不问天。
刘宋
作者：李纯甫
朝代：金

六十衰翁血打围，深山赤手搏熊罴。子孙只解相鱼肉，辛苦知他为阿谁。
哭黄华
作者：李纯甫
朝代：金

士价五羊皮，人生黍一炊。盖棺那可忍，挂剑不胜悲。向上谁曾到，而今渠得知。侍臣伤立本，老姥怒羲之。作病无如酒，穷愁正坐诗。中郎犹有女，少傅竟无儿。散落真行帖，飘零骚雅辞。儒林顿憔悴，未敢哭吾私。
天游斋
作者：李纯甫
朝代：金

丈人未始出吾宗，草靡波流尽太冲。七窍凿开无混沌，六根消落尽圆通。法身兔角声闻外，尘事牛毛梦幻中。谁会天游更端的，瘦梅疏竹一窗风。
子端山水同裕之赋
作者：李纯甫
朝代：金

辽鹤归来万事空，人间无地著诗翁。只留海岳楼中景，长在经营惨淡中。
孙卿子
作者：李纯甫
朝代：金

诸儒谈性尽归情，谁信黄河彻底清。未到昆崙源上见，且休容易小荀卿。
怪松谣
作者：李纯甫
朝代：金

阿谁栽汝来几时，轮囷拥肿苍虬姿。鳞皴百怪雄牙髭，拿空夭矫蟠枯枝。疑是秘魔嵓中老慵物，旱火烧天鞭不出。睡中失却照海珠，羞入黄泉蜕其骨。石钳沙锢汗且僵，埋头卧角政摧藏。试与摩挲定何似，怒我枨触须髯张。壮士囚缚不得住，神物世间无著处。堤防夜半雷破山，尾血淋漓飞却去。
杂诗六首
作者：李纯甫
朝代：金

颠倒三生梦，飞沈万劫心。乾坤头至踵，混沌古犹今。黑白无真色，宫商岂至音。维摩懒开口，枝上一蝉吟。乾坤大聚落，今古小朝昏。诸子蝇钻纸，群雄虱处裈。一心还入道，万物自归根。却笑幽忧客，空招楚些魂。丹凤翔金鼎，苍龙戏玉池。心源澄似水，鼻息细於丝。枕上山川好，壶中日月迟。神仙学道者，那许小儿知。空译流沙语，难参少室禅。泥牛耕海底，玉犬吠云边。仰峤圆茶梦，曹山放酒颠。书生眼如月，休被衲僧穿。狡兔留三窟，猕猴戏六窗。情田锄宿草，心月印澄江。酒戒何曾破，诗魔先已降。雄蜂雌蛱蝶，正自不成双。道义富无敌，诗书贵不赀。浮生几两屐，狂乐一絇丝。豪侠非吾友，臞儒即我师。谁知茅屋底，元自有男儿。
杂诗六首·其一
作者：李纯甫
朝代：金

颠倒三生梦，飞沈万劫心。乾坤头至踵，混沌古犹今。黑白无真色，宫商岂至音。维摩懒开口，枝上一蝉吟。
杂诗六首·其三
作者：李纯甫
朝代：金
体裁：五言律诗

丹凤翔金鼎，苍龙戏玉池。心源澄似水，鼻息细于丝。枕上山川好，壶中日月迟。神仙学道者，那许小儿知。
杂诗六首·其三
作者：李纯甫
朝代：金

丹凤翔金鼎，苍龙戏玉池。心源澄似水，鼻息细於丝。枕上山川好，壶中日月迟。神仙学道者，那许小儿知。
杂诗六首·其二
作者：李纯甫
朝代：金

乾坤大聚落，今古小朝昏。诸子蝇钻纸，群雄虱处裈。一心还入道，万物自归根。却笑幽忧客，空招楚些魂。
杂诗六首·其五
作者：李纯甫
朝代：金

狡兔留三窟，猕猴戏六窗。情田锄宿草，心月印澄江。酒戒何曾破，诗魔先已降。雄蜂雌蛱蝶，正自不成双。
杂诗六首·其六
作者：李纯甫
朝代：金

道义富无敌，诗书贵不赀。浮生几两屐，狂乐一絇丝。豪侠非吾友，臞儒即我师。谁知茅屋底，元自有男儿。
杂诗六首·其四
作者：李纯甫
朝代：金

空译流沙语，难参少室禅。泥牛耕海底，玉犬吠云边。仰峤圆茶梦，曹山放酒颠。书生眼如月，休被衲僧穿。
水龙吟
作者：李纯甫
朝代：金

几番冷笑三闾，算来枉向江心堕。和光混俗，随机达变，有何不可。清浊从他，醉醒由己，分明识破。待用时即进，舍时便退，虽无福，亦无祸。你试回头觑我。怕不待峥嵘则个。功名半纸，风波千丈，图个甚么。云栈扬鞭，海涛摇棹，争如闲坐。但尊中有酒，心头无事，葫芦提过。
灞陵风雪
作者：李纯甫
朝代：金

君不见浣花老人醉归图，熊儿捉辔骥子扶。又不见玉川先生一绝句，健倒莓苔三四五。蹇驴驼著尽诗仙，短策长鞭似有缘。政在灞陵风雪里，管是襄阳孟浩然。官家放归殊不恶，蹇驴大胜扬州鹤。莫爱东华门外软红尘，席帽乌靴老却人。
猫饮酒
作者：李纯甫
朝代：金

枯肠痛饮如犀首，奇骨当封似虎头。尝笑庙谋空食肉，何如天隐且糟丘。书生幸免翻盆恼，老婢仍无触鼎忧。只向北门长卧护，也应消得醉乡侯。
瓢庵
作者：李纯甫
朝代：金

书生只合饱黄齑，大嚼屠门计似痴。壁上七弦元自雅，囊中五字更须奇。横陈已觉如嚼蜡，皆醉何妨独啜醨。此味欲谈舌本强，如人饮水只渠知。
画兔
作者：李纯甫
朝代：金

三窟言何鄙，中林计未疏。贫而长衣褐，老矣不中书。捣药元无死，忘蹄始见渠。子皮今尚在，遗像岂陶朱。
真味堂
作者：李纯甫
朝代：金

问渠真味若为言，不著盐梅也自全。鼋鼎大夫徒染指，曲车公子漫流涎。胸中已有五千卷，徽外更听三两弦。此老清馋何所嗜，宦名嚼蜡已多年。
老苏
作者：李纯甫
朝代：金

宋季人忧大瓠穿，敢留金币不输边。权书更信苏家策，剩费青苗几倍钱。
虞舜卿送橙酒
作者：李纯甫
朝代：金

屏山持律不作诗，砚尘笔秃萦蛛丝。枯肠燥吻思戛戛，法当以酒疏瀹之。何物督邮风味恶，枨触閒愁无处著。苦思新酿压橙香，世间那有扬州鹤。乞诗送酒并柴门，瀛洲仙裔令公孙。肺肠愤痒芒角出，倾泻长句如翻盆。怪汝胸中云梦大，老我眼皮危塞破。径呼短李与黔王，快取锦囊收玉唾。
谢安石
作者：李纯甫
朝代：金

阿坚休道不英雄，儿辈俄成盖世功。屐齿折时渠自省，至今人解笑桓冲。
赠高仲常
作者：李纯甫
朝代：金

借问高书记，南征又北征。从军元自乐，游子若为情。笔下三千牍，胸中百万兵。伤弓良小怯，弹铗竟何成。惨淡风尘际，悲凉鼓角声。别家四十日，并塞两三程。斗绝牛皮岭，荒寒燕赐城。吟边白鸟没，醉里莫云横。感慨悲王粲，颠狂笑祢衡。虎贲多将种，底用两书生。
赤壁风月笛图
作者：李纯甫
朝代：金

钲鼓掀天旗脚红，老狐胆落武昌东。书生那得麾白羽，谁识潭潭盖世雄。裕陵果用轼为将，黄河倒捲湔西戎。却教载酒月明中，船尾呜呜一笛风。九原唤起周公瑾，笑煞儋州秃鬓翁。
赵宜之愚轩
作者：李纯甫
朝代：金

羿穷射杀金毕逋，老卢磔杀玉蟾蜍。朝夕相避昆崙墟，忽见天公一目枯。尘昏土眯万万古，云眵雨泪寒模糊。嗟哉区中人，么么如蚍蜉。书生不惜两瞳子，长使看书如老奴。水部一奇士，西河君子儒。二公正坐诗作祟，得句令人不敢书。先生有胆乃许大，落笔突兀无黄初。轩昂学古澹，家法出关雎。暗中摸索出奇语，字字不减琼瑶琚。神憎鬼妒天公狙，戏将片云翳玄珠。九窍凿开混沌死，罔象未必输离朱。静埽空花万病除，一片苦心含太虚。屏山有眼不如无，安得恰似愚轩愚，安得恰似愚轩愚。
送李经
作者：李纯甫
朝代：金

髯张元是人中雄，喜如俊鹘盘秋空。怒如怪兽拔古松，老我不敢婴其锋。更著短周时缓颊，智囊无底眼如月。斫头不屈面如铁，一说未穷复一说。勍敌相扼已铮铮，二豪同军又连衡。屏山直欲把降旌，不意人间有阿经。阿经瑰奇天下士，笔头风雨三千字。醉倒谪仙元不死，时借奇兵攻二子。纵饮高歌燕市中，相视一笑生春风。人憎鬼妒愁天公，径夺吾弟还辽东。短周醉别默无语，髯张亦作冲冠怒。阿经老泪如秋雨，只有屏山拔剑舞。拔剑舞，击剑歌，人非麋鹿将如何。秋天万里一明月，西风吹梦飞关河。此心耿耿轩辕镜，底用儿女肩相摩。有智无智三十里，眉睫之间见吾弟。
雪后
作者：李纯甫
朝代：金

玉环晕月蟠长虹，飞沙卷土号阴风。黄云羃羃翳晴空，屋头唧唧鸣寒虫。天符夜下扶桑宫，玄冥震怒鞭鱼龙。鱼龙飞出沧海底，咄嗟如律愁神工。急？北斗捲云汉，凌澌捲入天瓢中。椎璋碎璧纷破碎，六花剪出寒珑璁。翩翾作穗大如手，千奇万巧难形容。恍如堕我银沙界，清光缟夜寒朣胧。肝肠作祟耿无寐，试把往事间追穷。男儿生须衔枚卷甲臂雕弓，径投虎穴策奇功。不然羊羔酒涨玻璃钟，侍儿醉脸潮春红。谁能蹇驴驼著灞陵东，骨相酸寒愁煞侬。屏山正吐黄齑气，笑倒坐间亡是公。
雪后
作者：李纯甫
朝代：金
体裁：古风

玉环晕月蟠长虹，飞沙卷土号阴风。黄云羃羃翳晴空，屋头唧唧鸣寒虫。天符夜下扶桑宫，玄冥震怒鞭鱼龙。鱼龙飞出沧海底，咄嗟如律愁神工。急𣂏北斗捲云汉，凌澌捲入天瓢中。椎璋碎璧纷破碎，六花剪出寒珑璁。翩翾作穗大如手，千奇万巧难形容。恍如堕我银沙界，清光缟夜寒朣胧。肝肠作祟耿无寐，试把往事间追穷。男儿生须衔枚卷甲臂雕弓，径投虎穴策奇功。不然羊羔酒涨玻璃钟，侍儿醉脸潮春红。谁能蹇驴驼著灞陵东，骨相酸寒愁煞侬。屏山正吐黄齑气，笑倒坐间亡是公。
马图同裕之赋
作者：李纯甫
朝代：金

天马飞来不苦难，云屯万骑开元间。太平有象韩生笔，曾见真龙如此閒。
魏徵
作者：李纯甫
朝代：金

健儿摇足据山东，李氏家居太半空。贞观力排封建议，魏徵元只是田公。
杂诗五首
作者：李经
朝代：金

长河老秋冻，马怯冰未牢。河山吟鞭底，日莫风更号。晨井冻不爨，谁疗壮士饥。天厩玉山禾，不救我马尵。尘埃汩没伺候工，离骚不振矜鱼虫。风云谁复话蓍蔡，不图履狶哀屠龙。挟笺搦管坐书空，咿嚘堂上酣歌钟。乃知造物戏儿童，不妨远目送归鸿。莫怪魏瓠无所容，此去未许江船东。五经不埽途辙穷，门庭日月生皇风。太阿剖室砺以石，坐埽鹳鹤摇天雄。岩椒郁云，日夕生阴。雨雪缟夜，秋黄老林。人烟墨突，樵径云深。造物开岩地，岩帐掩剑壁。苔花张古锦，霜苦老秋碧。日夕云窦阴，风鼓泉涌石。马蹄忌硗确，樵道生枳棘。盘盘出井底，回首怅如失。长老不耐事，底事挂尘迹。披云出山椒，白鸟表林隙。
杂诗五首·其一
作者：李经
朝代：金

长河老秋冻，马怯冰未牢。河山吟鞭底，日莫风更号。
杂诗五首·其三
作者：李经
朝代：金

尘埃汩没伺候工，离骚不振矜鱼虫。风云谁复话蓍蔡，不图履狶哀屠龙。挟笺搦管坐书空，咿嚘堂上酣歌钟。乃知造物戏儿童，不妨远目送归鸿。莫怪魏瓠无所容，此去未许江船东。五经不埽途辙穷，门庭日月生皇风。太阿剖室砺以石，坐埽鹳鹤摇天雄。
杂诗五首·其二
作者：李经
朝代：金

晨井冻不爨，谁疗壮士饥。天厩玉山禾，不救我马尵。
杂诗五首·其五
作者：李经
朝代：金

造物开岩地，岩帐掩剑壁。苔花张古锦，霜苦老秋碧。日夕云窦阴，风鼓泉涌石。马蹄忌硗确，樵道生枳棘。盘盘出井底，回首怅如失。长老不耐事，底事挂尘迹。披云出山椒，白鸟表林隙。
杂诗五首·其四
作者：李经
朝代：金

岩椒郁云，日夕生阴。雨雪缟夜，秋黄老林。人烟墨突，樵径云深。
雁奴
作者：李经
朝代：金
体裁：古风

雁奴失寒更，拍拍叫秋水。天长梦已尽，秋思纷难理。
有感
作者：李节
朝代：金

乱离何事最堪伤，孝子陵前段氏庄。铸铁作门贻鬼笑，堆金齐斗买天亡。春风草满藏书壁，落日狐鸣打麦场。惆怅贤郎一丘土，过车肠痛独难忘。
渔父
作者：李节
朝代：金

举世从谁话独醒，短蓑轻箬寄馀生。半篙春水世尘远，一笛晚风山雨晴。稚乳满船生事简，鱼虾到市利源轻。旁人莫怪机心少，曾与沧洲白鸟盟。
满江红
作者：李节
朝代：金

纸帐温，春睡稳，窗槐摇绿。吾老矣，不堪重著，翠围红簇。千古清风荆布在，一家乐事糟糠足。笑杜陵、憔悴漫多情，须燕玉。求凰意，传新曲。骖鸾梦，从渠续。问临邛何贱，会稽何辱。畎亩岂无天下士，斧斤不到山中木。但莫教、风雨两雏鸠，危枝宿。
留别
作者：李芳
朝代：金

禄食愧踰量，智困念归愚。符竹恒为累，幸及引年初。驱马国西门，初服返田庐。金闺富才彦，绝足駃高衢。眷我谢朝迹，冠盖宠归途。归途岂不荣，顾瞻亦踟蹰。煌煌丹山凤，览德萃清都。行人得栖止，老鹤青天孤。石楼俯清伊，旁有野人居。傥逢经过便，山水足相娱。
观音院书阁
作者：李著
朝代：金

门巷蓬蒿一尺深，小轩岑寂似山林。鸟声落枕有高下，山色阅人无古今。客里三年侵老境，床头一易浣尘襟。晚凉痴坐忘言里，满地西风白玉簪。
读公孙弘传
作者：李过庭
朝代：金
体裁：七言绝句

古来好客数平津，我道真龙未必真。一个仲舒容不得，不知开閤为何人。
使高丽
作者：李遹
朝代：金

去国五千里，马头犹向东。宦情蕉叶鹿，世味蓼心虫。倦枕三更梦，征衫八月风。山川秋满眼，归思寄孤鸿。
江村
作者：李遹
朝代：金

陆地无根客，江村有发僧。两盂残喘粥，一寸苦吟灯。
狮子峰
作者：李遹
朝代：金

解脱眼光三界静，端公伎俩一时休。云开正使金毛现，子细看来是石头。
赠中山杨正卿
作者：李遹
朝代：金

士道彫丧愁天公，阴霾惨惨尘濛濛。三冬不雪春未雨，野桃无恙城西红。春光为谁作骀荡，造物若我哀龙钟。数行墨浪合眼死，一包閒气终身穷。中山公子文章雄，雅随童稚为雕虫。祢衡不遇孔文举，坡老懒事陈元龙。唯之与阿将无同，乾坤万里双飞蓬，飘飘南北东西风。
送穷
作者：李遹
朝代：金

昔年曾作送穷诗，结柳赍粮拟退之。送去还来还复语，君家犹有读书儿。
集句题广宁胜览亭
作者：李遹
朝代：金

檐前无数好峰峦，醉眼诗肠冰雪寒。不识闾山真面目，请君来此凭阑干。
中秋夜宿普照喜周卿至
作者：杜仁杰
朝代：金
体裁：五言律诗

久客厌孤寂，跫然闻子来。夜凉风缩瑟，云破月徘徊。旧事休重说，新诗且细裁。几年无此夕，独欠两三杯。
乔牌儿
作者：杜仁杰
朝代：金
体裁：曲

世途人易老。幻化自空闹。蜂衙蚁阵黄粱觉。人间归去好。
从军
作者：杜仁杰
朝代：金
体裁：五言律诗

野阔牛羊小，天低草树平。吴疆连晋境，汉卒杂番兵。月合围城晕，风酣战阵声。中原良苦地，上古错经营。
发黄有感
作者：杜仁杰
朝代：金
体裁：古风

飘萧中年发，既少何用白。苍黄未甚丝，明知不更黑。妻孥恐生悲，劝我课锄摘。眷然抚镜镊，青山堕虚席。
和信之板桥路中古风二首·其一
作者：杜仁杰
朝代：金
体裁：古风

岸风坼枯凌，野日明远烧。山晚云烟深，游子悲崄峭。平生文字僻，所历入吟啸。急景不贷人，佳处领其要。
和信之板桥路中古风二首·其二
作者：杜仁杰
朝代：金
体裁：古风

木杪来江光，中途憩消摇。佳人在空谷，尺素昔见招。徒老黄尘中，愧尔渔与樵。永怀《梁父吟》，日暮风萧萧。
夜宿郓城
作者：杜仁杰
朝代：金
体裁：七言绝句

残月和灯照弊帷，疏风乘隙入征衣。恰逢远客思归日，正是家人说梦时。
太常引
作者：杜仁杰
朝代：金
体裁：词

碧幮冰簟午风凉。都是好风光。独自守空床。泪滴了、千行万行。别时情意，去时言约，刚道不思量。不是不思量。说着后、教人语长。
宿金线泉
作者：杜仁杰
朝代：金
体裁：五言律诗

官舍值淫雨，客衣惊早秋。泄云迷灌木，行潦带清流。蛛网翻新霁，蝉声咽暮愁。古今何限事，白首对沧洲。
延津待渡寄仲温参议
作者：杜仁杰
朝代：金
体裁：七言绝句

一望河平一慨然，战尘如雾水如天。要知别后思君处，长在孤城落日边。
无题
作者：杜仁杰
朝代：金
体裁：五言律诗

老泪河源竭，忧端泰华齐。苦吟知有恨，细写却无题。事与孤鸿北，身携片影西。催归烟树外，不用向人啼。
朝中措·以上二首见元草堂诗余卷上
作者：杜仁杰
朝代：金
体裁：词

汴梁三月正繁华。行路见双娃。遍体一身明锦，遮尘满面乌纱。车鞍似水，留伊无故，去落谁家。争奈无人说兴，新来憔悴因他。
沧浪亭观雨
作者：杜仁杰
朝代：金
体裁：七言律诗

萧萧北风吹北窗，浪浪秋雨泻秋江。痴蝇不飞集枯几，饥鼠屡出翻空缸。杂花叶底开无数，佳木门前立自双。散地自知心地远，赏音谁解足音跫。
病中呈裕之
作者：杜仁杰
朝代：金
体裁：七言律诗

十载犹能复笑谈，归来重觅读书龛。耒阳白酒君应具，勾漏丹砂我自惭。民讼几时消自苦，山城虽小得穷探。也知清俭难持久，好趁秋风酒菊潭。
病中忆坦夫兄
作者：杜仁杰
朝代：金
体裁：五言律诗

共脱壬辰乱，他乡见愈亲。论才唯有子，知己更无人。避世相看老，通家未拟贫。竹林平日约，早晚得为邻。
病中枕上
作者：杜仁杰
朝代：金
体裁：五言律诗

忽忽卧几月，遂成疏懒名。却因久病后，更觉万缘轻。月落窗影动，夜寒灯晕生。狸奴似相慰，分坐守残更。
禹城道中
作者：杜仁杰
朝代：金
体裁：五言律诗

自发醯鸡覆，蓬心得少瘳。乾坤一尺箠，今古几全牛。岁月怜丹灶，云山笑白头。此生真欲上，何地不菟裘。
自遣二首·其一
作者：杜仁杰
朝代：金
体裁：七言律诗

少日襟怀悔自豪，暮年志节讵须高。敢将议论轻疑孟，閒得工夫细和陶。酒尽枯肠还磊礧，诗成白发转刁骚。皇天汲汲诚何意，也共人生一体劳。
自遣二首·其二
作者：杜仁杰
朝代：金
体裁：七言律诗

畚筑家园手自操，虽无多景足偿劳。十年种竹翻嫌密，一日栽松恨不高。是处求田消二顷，尚谁有梦到三刀。得名身后良痴计，尽拟浮沈付浊醪。
至日
作者：杜仁杰
朝代：金
体裁：五言律诗

松竹浣花里，桑麻杜曲田。苍茫辞蜀地，辛苦见秦天。死去谁怜汝，生还事偶然。但甘终垄亩，待聘岂前贤。
解嘲呈元明府
作者：杜仁杰
朝代：金
体裁：七言律诗

江气冥冥江雨飞，潜夫四月著冬衣。野荼蘼谢蔷薇发，山鹧鸪啼杜宇归。青鬓渐随愁共减，素心长与慢相违。四方糊口非君事，自识飘零有是非。
读前史偶书
作者：杜仁杰
朝代：金
体裁：七言律诗

杨彪不著鹿皮冠，元亮还书甲子年。此去乱离何日定，向来名节几人全。中原消息苍茫外，故里山河涕泪边。六国帝秦天暂醉，鲁连休死海东壖。
送信云父
作者：杜仁杰
朝代：金
体裁：五言律诗

居士身轻日，秋天木落时。山青云冉冉，川白草离离。涉世心将破，怀人鬓已丝。相逢琴酒乐，应怪久违期。
金娥神曲
作者：杜仁杰
朝代：金
体裁：曲

世俗看取。花样巧番机杼。乾坤腐儒。天地逆旅。自叹我难合时务。
长门怨
作者：杜仁杰
朝代：金
体裁：乐府曲辞

天上神仙也别离，人间那得镇相随。不须贵买临邛赋，只想君王未见时。
雨中寄高无尘
作者：杜仁杰
朝代：金
体裁：五言律诗

久客饶孤闷，连阴动浃旬。行云应已倦，细雨亦伤频。飘泊嗟吾道，饥寒任此身。人家酒应熟，谁为问南邻。
雪后书事
作者：杜仁杰
朝代：金
体裁：五言律诗

雪罢山原净，日晴风景新。一川花气午，万壑水声春。天地开华国，关河失战尘。无边春色里，惆怅独行人。
鲁郊
作者：杜仁杰
朝代：金
体裁：七言绝句

六十衰翁更莫閒，好将华发映青山。穆生自合寻归计，不在区区醴酒间。
马嵬道中
作者：杜佺
朝代：金

垂柳阴阴水拍堤，春晴茅屋燕争泥。海棠正好东风恶，狼藉残红送马蹄。
尘
作者：杜充
朝代：金

汩汩劳生为尔忙，只除不到白云乡。步回洛浦生罗袜，歌断秦楼蔌杏梁。閒扑衣襟迷远望，静穿窗隙锁斜阳。帝城别有风流在，辇路春风十里香。
海会寺宴集以禅房花木深为韵得房字
作者：杨之休
朝代：金
体裁：七言律诗

碧玉千竿荫藓墙，水声山色近禅房。一轩疏雨僧棋静，满榻清风客梦长。隔叶几听流鸟弄，媚盘尤觉野蔬香。赋诗把酒龙泉上，共扫馀花坐晚凉。
上白塔寺
作者：杨云翼
朝代：金

睡饱枝筇彻上方，门前山好更斜阳。苔连碧色龟趺古，松落轻花鹤梦香。身世穷通皆幻影，山林朝市自閒忙。帘幡不动天风静，莫听铃中替戾冈。
侯右丞云溪
作者：杨云翼
朝代：金

功成何许觅菟裘，天地云溪一钓舟。梦破烦襟濯明月，诗成醉耳枕寒流。西风归兴随黄鹄，皎日盟言信白鸥。政恐苍生未忘在，草堂才得画中游。
元日
作者：杨云翼
朝代：金

香灺犹馀去岁烟，五更斗柄已回天。来从天外春何早，俵向人间老不偏。莫问流光似流水，且从今日数今年。东风五十七年梦，梦觉还惊雪满颠。
光林寺
作者：杨云翼
朝代：金

烟浮霜塔闭禅关，今落先生杖屦间。碧水同来弄明月，黄尘不解污青山。因缘多自成三宿，物我终同付八还。欲识光林全体露，松花落尽岭云閒。
双成寺中登楼
作者：杨云翼
朝代：金

云意生阴晚不收，西风疏雨一江秋。画图忽上阑干角，隐隐平湾转钓舟。
和吕介甫
作者：杨云翼
朝代：金

山下三秋雨，山中六月凉。树林溪谷暗，花药小阑香。梦破风开卷，诗成鸟送觞。红尘多内热，政尔救头忙。
回文
作者：杨云翼
朝代：金

梧井落花秋寂寂，竹窗摇月夜沈沈。孤鸾舞处回肠断，远雁来时别恨深。
大秦寺
作者：杨云翼
朝代：金

寺废基空在，人归地自閒。绿苔昏碧瓦，白塔映青山。暗谷行云度，苍烟独鸟还。唤回尘土梦，聊此弄澄湾。
太一湫
作者：杨云翼
朝代：金

四崖环抱镜光平，数亩澄泓石底清。寒入井头千丈雪，净涵嵓际一天星。傍人争出鱼依势，衔叶飞来鸟护灵。日日东风送潮出，只应绝顶透沧溟。
应制白兔
作者：杨云翼
朝代：金

圣德如天物效祥，褐夫新赐雪衣裳。光摇玉斗三千大，气傲金风五百霜。禁籞合栖瑶草影，御炉犹认桂枝香。中兴庆事光图谍，黼坐齐称万寿觞。
应制雪诗
作者：杨云翼
朝代：金

阴云破腊不曾晴，瑞雪随风落五更。积玉未平鳷鹊瓦，飞花先满凤皇城。润深农亩千畴绿，尘压龙沙万里清。最好寿杯浮喜色，明年洗眼看升平。
张广文消摇堂
作者：杨云翼
朝代：金

方寸閒田了万缘，大空物物自翛然。鹤凫长短无馀性，鹏鴳高低各一天。身内江湖从濩落，眼前瓦砾尽虚圆。叩门欲问姑山事，龙瞽由来愧叔连。
戴松画牛
作者：杨云翼
朝代：金

春草原头雨湿烟，夕阳渡口水吞天。披图坐我风蓑底，一梦长林二十年。
李平甫为裕之画系舟山图閒閒公有诗某亦继作
作者：杨云翼
朝代：金

名利走朝市，山居良独难。况复山中人，读书不求官。东嵓有佳致，书室方丈宽。彼美元夫子，学道如观澜。孔孟泽有馀，曾颜膏未残。向来种德深，直与山根蟠。之子起其门，孤凤骞羽翰。计偕聊尔耳，平步青云端。朅来游京师，士子拭目观。礼部天下士，文盟今欧韩。一见折行辈，殆如平生欢。舞雩咏春风，期著曾点冠。五言造平淡，许上苏州坛。我尝读子诗，一倡而三叹。世人非无才，多为才所谩。高者足诋诃，下者或辛酸。吾子忠厚姿，不受薄俗漫。晴云意自高，渊水声无湍。他日传吾道，政要才行完。会使兹山名，与子俱不刊。
漫兴
作者：杨云翼
朝代：金

乍寒帘幕一灯青，从臾羁情尔许清。叶拥西风秋有思，天垂北斗夜无声。吟蛬绕梦家千里，过雁连愁月四更。寄语黄华耐岑寂，好看霜蕊到归程。
烟雨
作者：杨云翼
朝代：金

凉气先秋至，重阴接望迷。有无山远近，浓澹树高低。鸟雀枝间露，牛羊舍北泥。支颐政愁绝，风雨过前溪。
父老
作者：杨云翼
朝代：金

老去宦情薄，秋来乡思多。遥怜桑垄在，无奈棘林何。白水青沙谷，黄云赤土坡。几时随父老，社酒太平歌。
登六贤堂
作者：杨云翼
朝代：金
体裁：七言律诗

榆关城构倚长天，寂寂虚堂像六贤。行善槩皆传故里，功名何异写凌烟。子孙继业何知在，桑梓牵情我自怜。无限云山遮远目，登临时遣兴悠然。
蔡村道中
作者：杨云翼
朝代：金

水连深竹竹连沙，村落萧萧巳莫鸦。行尽画图三十里，青山影里见人家。
閒閒公为上清宫道士写经并以所养鹅群付之诸公有诗某亦同作
作者：杨云翼
朝代：金

会稽笔法老无尘，今代閒閒是后身。只有爱鹅缘已尽，举群还付向来人。
闻韶图
作者：杨云翼
朝代：金

千古神交寄至音，闻韶想见圣人心。容声便落筌蹄外，后学休从肉味寻。
阳春门堤上
作者：杨云翼
朝代：金

薄薄晴云漏日高，雪消土脉润如膏。东风可是多才思，先送轻黄到柳梢。
东原除夜
作者：杨云鹏
朝代：金
体裁：七言律诗

客舍无人静掩扉，小窗灯火独相依。一年残腊今宵尽，千里故乡何日归。鬓发半随春雪白，交游浑似晓星稀。乱离不得中州信，肠断云间雁北飞。
春日游何氏园
作者：杨云鹏
朝代：金
体裁：七言律诗

旋引溪流环小苑，出墙袅袅见长虹。临风遥听有人语，隔水却疑无路通。尘迹尽抛双屦外，春光别贮一壶中。当门羡杀南塘好，拟买扁舟学钓翁。
春日西城
作者：杨云鹏
朝代：金
体裁：七言律诗

山城二月媚晴晖，破暖轻风试裌衣。雨后杏花浑放尽，社前燕子尚来稀。孤怀不奈千愁积，往事真成一梦非。却羡西桥桥畔柳，年年翠色自依依。
登濮州北城
作者：杨云鹏
朝代：金
体裁：七言律诗

层城高绝一攀跻，岁杪临风客思凄。烧入马陵秋草黑，雁横雪泽暮天低。陈台事往人何在，曹国川遥望欲迷。牢落壮怀谁与语？疏林残照乱鸦啼。
白乐天影堂
作者：杨云鹏
朝代：金
体裁：七言律诗

晚慕浮屠伴衲衣，至今高榜揭岩扉。梦中身世元无有，壁上形容果是非。但得蓬蒿犹可住，何须兜率是真归。渺茫两地知何在，满眼春波白鹭飞。
真定龙兴寺阁
作者：杨云鹏
朝代：金
体裁：七言律诗

插天飞构郁嵯峨，栏角涛声转暮河。孤鸟去边沧渚阔，落霞明处碧山多。伤时未遂陈三策，吊古犹堪赋《九歌》。安得天丁挽天汉，倒倾京洛洗干戈。
秋晚登宪陵台
作者：杨云鹏
朝代：金
体裁：七言律诗

落日荒陵百尺台，登临高兴亦悠哉。泰山云尽千峰出，汶水霜晴一雁来。白发还乡惟有梦，青云当路岂无媒。布衣谁识新丰客，独对秋风酒一杯。
至日
作者：杨云鹏
朝代：金
体裁：七言律诗

又见葭灰动一阳，岂堪卧病客殊方。老怀不似少年好，短景始从今日长。黄犬既难遥附信，玄龟何用苦支床。恨无羽翼高飞去，六六峰前望故乡。
送元遗山
作者：杨云鹏
朝代：金
体裁：七言律诗

三馆才名天下闻，乱来俗议漫纷纭。两朝文笔谁争长，一代诗人独数君。南浦春深愁送别，西山晚翠约平分。何时并坐龙潭上，野水添杯看白云。
送张器玉归闽中
作者：杨云鹏
朝代：金
体裁：七言律诗

十载流离避战尘，白头憔悴始归秦。霜前渭水有归雁，乱后长安无故人。不惮北邙迁榇远，莫忘东鲁寄书频。明年我亦崧南去，拟买黄牛种汝滨。
送张汉臣归保塞兼简张万户
作者：杨云鹏
朝代：金
体裁：七言律诗

十年文笔远从戎，籍籍名香幕府中。鞍马不教生髀肉，檄书端可愈头风。地连三赵山河壮，城镇三关鼓角雄。若见投壶祭征虏，为言白首坐诗穷。
送张雄飞赴河阳令
作者：杨云鹏
朝代：金
体裁：七言律诗

祖帐行将出汝州，先声已过孟津头。鸣琴但要追循吏，束带何妨见督邮。二室风烟连赤县，三城鼓角隔黄州。遥知乱后农耕废，卖剑应须剩买牛。
送殷献臣北上
作者：杨云鹏
朝代：金
体裁：七言律诗

毳锦模糊覆橐驼，骎骎征骑度沙陀。寒冲绝漠戎装重，夜绕中华汉梦多。诗健每因横槊赋，曲豪长爱击壶歌。勒功会待平吴策，万仞西山尚可磨。
送演上人归方山寺
作者：杨云鹏
朝代：金
体裁：七言律诗

为爱岚光画里秋，西风归梦日悠悠。卧云未了三生债，飞锡何烦万里游。山削碧城围寺合，泉鸣苍佩入池流。遥知一室安禅处，更在诸峰最上头。
送王希仲北归
作者：杨云鹏
朝代：金
体裁：七言律诗

高歌行采北山薇，回首兵尘满帝畿。龙去鼎湖中国换，鹤归华表昔人非。后期何处伤心切，远别从今见面稀。莫道尺书千里隔，年年沙塞雁南飞。
送王魏二学士应聘
作者：杨云鹏
朝代：金
体裁：七言律诗

三十年来只用兵，蒲轮才始聘贤英。已将药石除危疾，政要文章致太平。天子飞龙方启运，华阳归马岂无程。会须先下山东诏，癃老思观德化成。
送赵维道北上
作者：杨云鹏
朝代：金
体裁：七言律诗

干戈流落鬓毛焦，千里穷途著弊貂。老去少陵悲橡食，乱来王粲逐蓬飘。朔庭云涨龙沙冷，南斗尘昏象阙遥。从此分携相见少，旅魂飞断不胜招。
雁
作者：杨云鹏
朝代：金
体裁：七言律诗

远客思乡未得归，征鸿又见度斜晖。黄芦洲渚霜前至，红叶关河画里飞。别后望君消息久，乱来哀我弟兄稀。凭高此日堪肠断，那复江城捣暮衣。
出剑门
作者：杨兴宗
朝代：金

呕哑鸣橹下长川，万叠青峰只眼前。山鹧啄残红杏粉，杜鹃啼破绿杨烟。梦回蜀栈云千片，醉枕巴江月一船。物色谁分杜陵老，风骚牢落剑南天。
海会寺宴集以禅房花木深为韵得禅字·其一
作者：杨天衢
朝代：金
体裁：七言律诗

屋上青山屋下泉，泉声相杂竹琅然。人生有限兴无限，海会结缘终有缘。身外岂知真佛计，忙中聊复定心田。那堪更著潇潇雨，妆点清虚助客眠。
海会寺宴集以禅房花木深为韵得禅字·其二
作者：杨天衢
朝代：金
体裁：七言律诗

槐柳阴阴首夏天，閒门块坐正萧然。忽蒙兰友相为伴，来访莲宫一问禅。粉著衣襟穿翠竹，冰生齿颊漱寒泉。晚来更看前山雨，共借西轩对榻眠。
题吴莘老万卷堂
作者：杨子益
朝代：金
体裁：七言律诗

随分齑盐不力珍，一堂书史日相亲。五经尚说无痴子，万卷于今见古人。既有邺侯签满架，更知工部笔如神。阶前兰玉十才子，指日鹓行列缙绅。
范文正公祠
作者：杨容
朝代：金
体裁：古风

萧何太白皆星精，豪杰不待文王兴。陶朱异姓在髫龀，当时范氏濯尘缨。我名终自异凡品，肯使没世无声名。山东读书至卿相，暮年去作山西将。国恩未报归不得，林猿涧鹤空惆怅。山中旧隐当依然，惟有白云封繐帐。迄今东齐人物少，空谷不闻虚皦皦。少微无光山色死，令人痛哭长山道。
成皋道中
作者：杨庭秀
朝代：金

瘦马成皋道阻长，峥嵘冰雪老年光。九关欲上虎豹怒，三径未归松菊荒。嵩少云烟聊驻马，汉唐宫殿两亡羊。郑南岭下梅花发，千里相思空断肠。
李简之莲池集句
作者：杨庭秀
朝代：金

一月衰颜几笑开，生前相遇且衔杯。莲塘十里花如锦，有底忙时不肯来。
松岭谒卫公祠
作者：杨庭秀
朝代：金
体裁：古风

深居太行巅，绕郭山如带。西南古松岭，杰出群峰外。巉巉耸熊耳，隐隐负鳌背。小楼不垂帘，倚栏日相对。春风遇休沐，俗累谢机械。寸心渴登临，老气鼓衰惫。阴崖冰磴滑，凌涧鸟道隘。瘦藤盘绝顶，清境豁眼界。卫公庙貌存，英气凛如在。法轮灵迹古，殿阁启綵绘。祖灯相继续，劫火不可坏。盘亭接天坛，胸次何芥蒂。苍流会清沚，缘络分枝𣲖。翠峦卧浮云，幽壑产珍怪。松风噎笙磬，岩溜响环佩。此来真胜游，所适了无碍。不作白头吟，且偿行脚债。可唤千金儿，漫写垂堂戒。
乾陵
作者：杨慥
朝代：金

牝鸡一啄血波流，天下何缘不姓周。今日阿婆心力尽，乾陵秃似老僧头。
过司竹监有怀王监正之
作者：杨慥
朝代：金

不见崧丘跨鹤仙，才名留得万人传。春郊渍酒伤今日，夜雨论文记昔年。宰树谩悬公子剑，高山已绝伯牙弦。故居修竹青青在，寂莫终南落照边。
题怀范楼
作者：杨用道
朝代：金
体裁：七言律诗

十载希文此屈蟠，天衢一旦遂高抟。古人直许到夔契，当世独能并富韩。事与陶朱终古焕，名将长白倚天寒。不但东坡为流涕，遗编我亦涕汍澜。
墨梅
作者：杨邦基
朝代：金

粉蝶如知合断魂，啼妆先自怨黄昏。花光笔底春风老，寂莫岭南烟雨痕。
白发
作者：桑之维
朝代：金

白发近年见，十中三两茎。半因愁攒出，多为病添成。梳里有时落，镊馀还又生。老知无可避，何处是功名。
江天暮雪图
作者：梁仲新
朝代：金

南雪不到地，霏霏满竹楼。沙河灯市里，春在木绵裘。
海棠
作者：梁持胜
朝代：金

野杏山桃委路尘，芳华都属锦城春。只缘造物偏留意，任使无香亦可人。粉白漫誇妆样巧，胭脂难染睡痕新。沈香亭子勾栏畔，消得君王比太真。
谒禹王庙
作者：梁襄
朝代：金
体裁：古风

波涵九域民为鱼，帝奋忠勤亲决除。水涸茫茫尽桑稼，万世永赖功谁如。功高受享宜宏久，庙貌方方无不有。砥柱神灵最伟奇，会稽血食尤隆厚。此祠所建在空山，庳殿短廊才数间。读碣人多题字闹，祭祀礼少牺牲閒。钦惟帝道崇勤俭，此郡民繁地硗崄。辛苦耕耘衣食粗，孚祐乞遍无令歉。
留题长平驿
作者：梁𤨠
朝代：金
体裁：七言律诗

秦赵均为失霸图，起何残忍括何愚。杀降未见无祸者，累将其能有种乎。日暮悲风噎丹水，夜深寒月照头颅。快心千载杜邮剑，人所诛耶鬼所诛。
望终南山诗
作者：梅泽
朝代：金
体裁：五言绝句

明月一樽酒，清风万卷书。南山山下地，终欲卜邻居。
下第过榆次
作者：步元举
朝代：金

栖迟零落未归人，已坐无成更坐贫。意气敢论题柱客，晨昏多负倚门亲。囊空渐觉钱馀贯，衣敝翻饶虱满身。遥望秦关独惆怅，一天风雨落花春。
一溪
作者：段继昌
朝代：金

一溪流水走青蛇，春在江边渔父家。竹外寒梅看欲尽，清香移入小桃花。
春早二首
作者：段继昌
朝代：金

鱼儿水汎鸭头绿，野马尘飞羊角风。西崦山家篱落背，杏梢初见一分红。断冰销尽荻芽尖，冻垄苏来白荠添。几片野云飞不去，晚风吹作雨纤纤。
春早二首·其一
作者：段继昌
朝代：金

鱼儿水汎鸭头绿，野马尘飞羊角风。西崦山家篱落背，杏梢初见一分红。
春早二首·其二
作者：段继昌
朝代：金

断冰销尽荻芽尖，冻垄苏来白荠添。几片野云飞不去，晚风吹作雨纤纤。
梨花
作者：段继昌
朝代：金

一林轻素媚春光，透骨浓薰百和香。消得太真吹玉笛，小庭人散月如霜。
读纪信传
作者：段继昌
朝代：金

鹿走中原两虎争，荥阳围解事堪惊。当时拔剑论功者，矢口何人说纪生。
题崞县郝子玉此君轩
作者：毛端卿
朝代：金

桂林名姓一枝新，万竹青青德有邻。渭上风烟分别派，山阳诗酒属閒人。心期已到冰霜窟，眼界不知花柳尘。萱背从今看辉映，嫩香新粉四时春。
和思达兄杏花
作者：毛麾
朝代：金

碎剪明霞役化工，晓园香散暖烟中。羞逢柳眼三眠白，分得桃腮一笑红。上苑繁华迷故国，曲江憔悴老春风。欲传此恨花无语，强对芳时作醉翁。
新春雪与韩府推
作者：毛麾
朝代：金

春到千门气自嘉，更教飞雪助年华。六街官柳枝枝絮，一夜江梅树树花。况是纵吟多伴侣，直须烂醉作生涯。埽庭迎客东风里，幕府风流有故家。
无题
作者：毛麾
朝代：金

小颦对起石州山，杨柳分青入髻鬟。乍识春风眼如鹘，为谁无语独凭阑。
春赏
作者：毛麾
朝代：金

润入梅天雨乍晴，唤回春意有新莺。云霞照眼青山近，罗绮吹香白昼明。翠勺银罂沽酒市，暖风迟日卖花声。人人共喜华胥世，何用鳌头羡锦城。
游河西孙氏园
作者：毛麾
朝代：金

亭榭依山水乱鸣，已如罨画障中行。照溪芳树红云合，迎客幽禽翠羽轻。豪气未饶金谷友，醉魂如到锦官城。犹惭归骑匆匆去，不得持杯待月明。
魏城马南瑞以异香见贻且索诗为赋二首
作者：毛麾
朝代：金

梅心兰甲类元同，气压荀家百和功。借润更烦纤手玉，出云初试博山铜。崇朝日下亭亭盖，三月花间细细风。我有因缘在香火，鼻端消息为君通。二卉真香岂复加，便宜编谱入䧺誇。留残一点蔷薇水，幻出诸天薝卜花。佩带正垂金钿小，薰炉孤起翠云斜。金笼甲帐豪华事，惭愧桑枢瓮牖家。
魏城马南瑞以异香见贻且索诗为赋二首·其一
作者：毛麾
朝代：金

梅心兰甲类元同，气压荀家百和功。借润更烦纤手玉，出云初试博山铜。崇朝日下亭亭盖，三月花间细细风。我有因缘在香火，鼻端消息为君通。
魏城马南瑞以异香见贻且索诗为赋二首·其二
作者：毛麾
朝代：金

二卉真香岂复加，便宜编谱入䧺誇。留残一点蔷薇水，幻出诸天薝卜花。佩带正垂金钿小，薰炉孤起翠云斜。金笼甲帐豪华事，惭愧桑枢瓮牖家。
魏城马南瑞以异香见贻且索诗为赋二首·其二
作者：毛麾
朝代：金
体裁：七言律诗

二卉真香岂复加，便宜编谱入雄誇。留残一点蔷薇水，幻出诸天薝卜花。佩带正垂金钿小，薰炉孤起翠云斜。金笼甲帐豪华事，惭愧桑枢瓮牖家。
木中请
作者：浙川木中诗
朝代：金
体裁：七言绝句

栽松种柏兴唐日，解板沈舟破宋时。可惜香严千载树，等閒零落岁寒枝。
华清宫
作者：温特赫某
朝代：金
体裁：七言绝句

泉声夜作漏声长，月底惊回梦到乡。知我马嵬曾过着，枕边呜咽问兴亡。
三阳草庵泉
作者：然逸期
朝代：金
体裁：七言绝句

一阳初动震天关，须信还真地有缘。昨夜乖龙轰霹雳，迸潮海眼出寒泉。
谕节度使伊喇金紫
作者：然逸期
朝代：金
体裁：七言绝句

忆昔垂纶逾四载，至今犹自不吞钩。可怜笑杀滩头鹭，辜负寒江一叶舟。
颂
作者：然逸期
朝代：金
体裁：偈颂

四大元无主，包罗物外身。壶中天地好，归跨紫麒麟。
元氏桂轩为敏之赋
作者：王万钟
朝代：金

帘捲堂前桂子凉，一轩灯火夜初长。月中春好元无价，天上风来别有香。棠棣一家同映秀，词林百世继馀芳。閒花野草空无数，掩尽人间独擅场。
春宵
作者：王万钟
朝代：金

风尖月细春犹浅，酒冷灯昏夜向深。人在西轩愁不寐，十年间事总经心。
江村风雨图
作者：王万钟
朝代：金

秋风槭槭澹林晖，烟霭昏昏失翠微。一段莼鲈江上兴，蓬窗岑寂梦魂飞。
方城东寺海棠
作者：王世昌
朝代：金

苦茝如针草有芒，桃花轻薄絮颠狂。少陵例有诗沾丐，只枉无言到海棠。
过华州
作者：王世昌
朝代：金

拔地三峰冷翠微，落岩飞瀑喷珠玑。吟鞭落托骑驴过，战刃韬藏牧马归。十丈玉莲秋不谢，半楞掌月昼还飞。地灵人杰无遗逸，未分蟠螭老布衣。
探梅
作者：王世赏
朝代：金

候得南枝破玉腮，心颜今日为君开。细看苔径无行迹，先赏应输我独来。
春雪
作者：王世赏
朝代：金

只谓春天暖，宁知雪霰飞。龙蛇且深蛰，花柳不胜威。糁糁凌风细，纷纷带雨稀。谁当问穹昊，生杀果何机。
称善斋
作者：王世赏
朝代：金

宦途驰逐只堪羞，何意须封万户侯。平日少游真可念，绝胜辛苦驻壶头。
立春后十日登楼
作者：王世赏
朝代：金

今日登楼眼，风烟倍觉新。溪梅初破萼，屋雪半融银。雁外天逾碧，鸥边水自春。儿曹应见笑，吟望独伤神。
南园湖石
作者：王予可
朝代：金
体裁：七言绝句

翠雀衔云堕翠芜，砥峰倒影卧平湖。飞花不到穿帘月，高倚晴天一剑孤。
南園湖石
作者：王予可
朝代：金

翠雀銜雲墮翠蕪，砥峰倒影卧平湖。
飛花不到穿簾月，高倚晴天一劍孤。
句
作者：王予可
朝代：金

石裂雯华渍月秋。壶树苔波月渍皴。一壶天地醒眠小。万叠云山飞小雁。风色偃貂裘。唾尖绒舌淡红甜。金盆水不暖，翠雀啄晴苔。凤蹴瑶华散，龙衔桂子香。一片冷截潭底月，六弯斜卷陇头云。帘捲绿阴花外月，玉山冰雪醉扶翁。啼鸟倒衔金羽舞，惊蛇斜傍玉帘飞。凤环捧席带香屏，鲸杯倚伎和云捲。
句·其一
作者：王予可
朝代：金
体裁：句

石裂雯华渍月秋。
句·其一
作者：王予可
朝代：金

石裂雯華漬月秋。
句·其一〇
作者：王予可
朝代：金

簾捲綠陰花外月，玉山冰雪醉扶翁。
句·其一一
作者：王予可
朝代：金

啼鳥倒啣金羽舞，驚蛇斜傍玉簾飛。
句·其一二
作者：王予可
朝代：金

鳳環捧席带香屏，鯨杯倚伎和雲捲。
句·其七
作者：王予可
朝代：金
体裁：句

金盆水不暖，翠雀啄晴苔。
句·其三
作者：王予可
朝代：金
体裁：句

一壶天地醒眠小。
句·其三
作者：王予可
朝代：金

一壺天地醒眠小。
句·其九
作者：王予可
朝代：金
体裁：句

一片冷截潭底月，六弯斜卷陇头云。
句·其九
作者：王予可
朝代：金

一片冷截潭底月，六彎斜卷隴頭雲。
句·其二
作者：王予可
朝代：金
体裁：句

壶树苔波月渍皴。
句·其二
作者：王予可
朝代：金

壺樹苔波月漬皴。
句·其五
作者：王予可
朝代：金

風色偃貂裘。
句·其五
作者：王予可
朝代：金
体裁：句

风色偃貂裘。
句·其八
作者：王予可
朝代：金
体裁：句

凤蹴瑶华散，龙衔桂子香。
句·其八
作者：王予可
朝代：金

鳳蹴瑶華散，龍啣桂子香。
句·其六
作者：王予可
朝代：金

唾尖絨舌淡紅甜。
句·其六
作者：王予可
朝代：金
体裁：句

唾尖绒舌淡红甜。
句·其十
作者：王予可
朝代：金
体裁：句

帘捲绿阴花外月，玉山冰雪醉扶翁。
句·其十一
作者：王予可
朝代：金
体裁：句

啼鸟倒衔金羽舞，惊蛇斜傍玉帘飞。
句·其十二
作者：王予可
朝代：金
体裁：句

凤环捧席带香屏，鲸杯倚伎和云捲。
句·其四
作者：王予可
朝代：金
体裁：句

万叠云山飞小雁。
句·其四
作者：王予可
朝代：金

万迭云山飞小雁。
句·其四
作者：王予可
朝代：金

萬疊雲山飛小雁。
宫体
作者：王予可
朝代：金

红叶铺霜撼御阶，绣莲尘蹴衬罗鞋。袖沾莺翅调簧语，堕却衔翘入鬓钗。骄马金笼藉草归，翠鸾屏曲染红霏。凭栏山色春风里，唤得莺儿燕子飞。
宫体·其一
作者：王予可
朝代：金
体裁：七言绝句

红叶铺霜撼御阶，绣莲尘蹴衬罗鞋。袖沾莺翅调簧语，堕却衔翘入鬓钗。
宫体·其二
作者：王予可
朝代：金

骄马金笼藉草归，翠鸾屏曲染红霏。
凭栏山色春风裏，唤得莺儿燕子飞。
宫体·其二
作者：王予可
朝代：金
体裁：七言绝句

骄马金笼藉草归，翠鸾屏曲染红霏。凭栏山色春风里，唤得莺儿燕子飞。
宫词
作者：王予可
朝代：金
体裁：七言绝句

水曲朱门漪漾漫，一帘花雨月波寒。金闺背衬鸳鸯冷，春困秋千立画干。
宮詞
作者：王予可
朝代：金

水曲朱門漪漾漫，一簾花雨月波寒。
金閨背襯鴛鴦冷，春困秋千立畫干。
宮體·其一
作者：王予可
朝代：金

紅葉鋪霜撼御階，繡蓮塵蹴襯羅鞋。
袖沾鶯翅調簧語，墮却銜翹入鬢釵。
宮體·其二
作者：王予可
朝代：金

驕馬金籠藉草歸，翠鸞屏曲染紅霏。
凭欄山色春風裏，喚得鶯兒燕子飛。
小重山·予可自解？霜脂粉也
作者：王予可
朝代：金

宝榭帘钩捲月窗。缕衣金样褪、汎馀香。卿卿荣耀宠恩光。三竿日、颦翠楚山长。螺髻戛浮觞。凤奁尘瑩恨、浥？霜。卖珠楼外串离肠。春残梦、今夜拟高唐。
小重山·予可自解�霜脂粉也
作者：王予可
朝代：金
体裁：词

宝榭帘钩捲月窗。缕衣金样褪、汎馀香。卿卿荣耀宠恩光。三竿日、颦翠楚山长。螺髻戛浮觞。凤奁尘莹恨、浥�霜。卖珠楼外串离肠。春残梦、今夜拟高唐。
小重山·予可自解𧹬霜脂粉也
作者：王予可
朝代：金
体裁：词

宝榭帘钩捲月窗。缕衣金样褪、汎馀香。卿卿荣耀宠恩光。三竿日、颦翠楚山长。螺髻戛浮觞。凤奁尘莹恨、浥𧹬霜。卖珠楼外串离肠。春残梦、今夜拟高唐。
杂诗二首
作者：王予可
朝代：金

白露沙滩浸绿湄，小舟舣岸尚依稀。山回屏曲江连树，春锁人家深处归。暗悲秋色素团团，一雨飘零飙霁寒。天净长空烟敛处，彩虹金挂树头山。
杂诗二首·其一
作者：王予可
朝代：金
体裁：七言绝句

白露沙滩浸绿湄，小舟舣岸尚依稀。山回屏曲江连树，春锁人家深处归。
杂诗二首·其二
作者：王予可
朝代：金
体裁：七言绝句

暗悲秋色素团团，一雨飘零飙霁寒。天净长空烟敛处，彩虹金挂树头山。
杂诗二首·其二
作者：王予可
朝代：金

暗悲秋色素团团，一雨飘零飚霁寒。
天浄长空烟敛处，彩虹金挂树头山。
生查子
作者：王予可
朝代：金
体裁：词

夜色明河静，好风来千里。水殿谪仙人，皓齿清歌起。前声金斝中，后声银河底。一夜岭头云，绕遍楼前水。
长相思
作者：王予可
朝代：金
体裁：词

风暖时。雨晴时。熏褶罗衣人未归。螓蛾愁欲飞。枕琼霞。琐窗纱。帘月楼空燕子家。春风埽落花。
雜詩二首·其一
作者：王予可
朝代：金

白露沙灘浸綠湄，小舟艤岸尚依稀。
山回屏曲江連樹，春鎖人家深處歸。
雜詩二首·其二
作者：王予可
朝代：金

暗悲秋色素團團，一雨飄零飚霽寒。
天浄長空烟斂處，彩虹金挂樹頭山。
題靈隱寺
作者：王予可
朝代：金

遊山無處浣塵埃，出郭尋幽入翠苔。
眾水盡從雙澗去，一峰元自五天來。
行春人散題名在，坐夏僧閒聽講回。
清磬一聲猿鳥寂，石楠花落滿經臺。
题灵隐寺
作者：王予可
朝代：金
体裁：七言律诗

游山无处浣尘埃，出郭寻幽入翠苔。众水尽从双涧去，一峰元自五天来。行春人散题名在，坐夏僧閒听讲回。清磬一声猿鸟寂，石楠花落满经台。
馴鶴圖
作者：王予可
朝代：金

寢處粧鉛未捲釵，孤雲花带月邊來。
六宮簾幕金鸞冷，露濕晨烟啄翠苔。
驯鹤图
作者：王予可
朝代：金
体裁：七言绝句

寝处妆铅未捲钗，孤云花带月边来。六宫帘幕金鸾冷，露湿晨烟啄翠苔。
驯鹤图
作者：王予可
朝代：金

寝处粧铅未捲钗，孤云花带月边来。
六宫帘幕金鸾冷，露湿晨烟啄翠苔。
送客
作者：王仲通
朝代：金

措足疑无地，扪心幸有天。故人成邂逅，残喘见哀怜。落日惊䰟外，孤云泪眼边。西归万里梦，今夕到君船。
送客
作者：王仲通
朝代：金
体裁：五言律诗

措足疑无地，扪心幸有天。故人成邂逅，残喘见哀怜。落日惊魂外，孤云泪眼边。西归万里梦，今夕到君船。
黄叶行送祖唐臣归柘县
作者：王修龄
朝代：金

送君黄叶山，黄叶纷不埽。上有萧萧之风树，下有漫漫之衰草。山中黄叶行复青，髀肉一消人自老。酒尽意不尽，执手临古道。古道连延走锦襄，锦襄日暮浮云翔。一灯孤馆相思处，寒雁一声秋夜长。
万里
作者：王元粹
朝代：金

万里江山动楚吟，异乡风物长年心。孤身转觉乾坤窄，往事空惊岁月深。木落高城初过雁，霜飞幽馆夜闻砧。蹉跎未遂东游计，醉后悲歌泪满襟。
东楼雨中七诗
作者：王元粹
朝代：金

水边人去燕争泥，风动绿荷香满溪。高树绕楼遮望眼，独看山色过墙西。倚楼人看水东流，桥上行人却望楼。零落故宫无觅处，萧萧禾黍满城秋。多年苍柏拂檐枝，燕子飞来语向谁。枕簟不妨留客住，满楼风雨下帘时。雨入溪楼不见山，雨晴依旧数峰閒。韦郎诗句王维画，好在幽人指顾间。庭中野蔓走青蛇，窗外萱葵乱彩霞。云漏斜阳雷渐远，东边飞雨到琼华。好风吹袖觉凉生，雨后东溪水面平。无数荷莲看正好，却嫌波底乱蛙鸣。沟水清泠树影圆，下楼閒步上楼眠。夜来梦里惊风雨，元是松声到枕边。
东楼雨中七诗·其一
作者：王元粹
朝代：金

水边人去燕争泥，风动绿荷香满溪。高树绕楼遮望眼，独看山色过墙西。
东楼雨中七诗·其七
作者：王元粹
朝代：金

沟水清泠树影圆，下楼閒步上楼眠。夜来梦里惊风雨，元是松声到枕边。
东楼雨中七诗·其三
作者：王元粹
朝代：金

多年苍柏拂檐枝，燕子飞来语向谁。枕簟不妨留客住，满楼风雨下帘时。
东楼雨中七诗·其二
作者：王元粹
朝代：金

倚楼人看水东流，桥上行人却望楼。零落故宫无觅处，萧萧禾黍满城秋。
东楼雨中七诗·其五
作者：王元粹
朝代：金

庭中野蔓走青蛇，窗外萱葵乱彩霞。云漏斜阳雷渐远，东边飞雨到琼华。
东楼雨中七诗·其六
作者：王元粹
朝代：金

好风吹袖觉凉生，雨后东溪水面平。无数荷莲看正好，却嫌波底乱蛙鸣。
东楼雨中七诗·其四
作者：王元粹
朝代：金

雨入溪楼不见山，雨晴依旧数峰閒。韦郎诗句王维画，好在幽人指顾间。
临高
作者：王元粹
朝代：金

客子临高秋思生，碧山无际暮云横。但看八月草木落，未见中原尘坌清。流景暗徂人易老，故园何在梦频惊。尊中有物同谁尽，正要相看醉胆倾。
丹阳东楼
作者：王元粹
朝代：金

仙人楼居避蒸湿，东楼缥缈群仙集。风吹高柏影在衣，忽惊满座蛟龙入。日晚留连共一觞，归来如梦海生桑。片云送雨山头黑，傍水低飞燕子忙。
九日
作者：王元粹
朝代：金

凭高一望客心伤，风景萧条是楚乡。飞雁欲归何处去，幽花还似昔年芳。诗因感物聊成咏，酒为随人强举觞。十载蹉跎身事晚，每逢佳节转凄凉。
八月二十三日夜走西山
作者：王元粹
朝代：金

妇病不能进，儿啼不肯行。苍茫荒野外，北风鼓鼙声。老幼夜中逃，失路入榛荆。月出天欲曙，山头烽火明。邓卒一战溃，敌势遂纵横。昨朝使帖下，主将亦还营。嗷嗷二十载，何时见升平。我生值世乱，世乱难为生。
句
作者：王元粹
朝代：金
体裁：句

十月风霜侵病骨，数家针线补残衣。
叶县赠李长源
作者：王元粹
朝代：金

相见各异县，岁暮风霜清。三日同眠食，深见故人情。借问何所历，大梁与秦京。悠悠川途永，冉冉岁月倾。子当东北驰，予亦西南征。人事相羁束，何时当合并。聊斟昆阳酒，为浇胸次平。出处固难必，勉哉崇令名。
哭李长源
作者：王元粹
朝代：金

十月西来始哭君，山中何处有孤坟。以才见杀人皆惜，忤物能全我未闻。李白歌诗堪应诏，陈琳书檄偶从军。穷途无地酬知已，会待升平缉旧文。
夏日杂兴二首·其一
作者：王元粹
朝代：金
体裁：七言绝句

绿槐夹道午阴浓，閒坐开襟喜受风。天际黑云何处雨，孤村却在夕阳中。
夏日杂兴二首·其二
作者：王元粹
朝代：金
体裁：七言绝句

寂寂閒斋昼掩扉，苔华草色暗侵衣。忽然一阵西来雨，捲起疏帘放燕归。
寿李长源
作者：王元粹
朝代：金

匹马短衣看此行，看君谁信是书生。听诗未觉秦川远，倚剑长怀晋水清。一饭见哀韩信耻，千金为寿鲁连轻。壮年休洒新亭泪，且为江山灌巨觥。
旅次
作者：王元粹
朝代：金

旅次浑无定，生涯亦漫劳。病求方士药，寒忆故人袍。避俗惟黄卷，忘忧但浊醪。柴门多落叶，昨夜朔风高。
春日
作者：王元粹
朝代：金

春日何惨惨，春云何阴阴。桃李都未花，况乃馀寒侵。久在城市居，而无人见寻。读易了一编，静见天地心。贫士寡徒侣，古来非独今。
武侯庙
作者：王元粹
朝代：金

武侯祠庙南山曲，苔满荒碑不堪读。客子登临又一时，秋色苍苍入乔木。天下不可无奇材，千年精爽安在哉。孤吟裴回不忍去，寒日欲下悲风来。
登鄂城寺楼
作者：王元粹
朝代：金

乱后行藏岂自由，此身虽在病兼忧。一抔徒积黄泉恨，四壁难为白日谋。数极乾坤见中否，迹随沟壑恐长休。可怜海内干戈满，独对江山倚寺楼。
经废宅
作者：王元粹
朝代：金

谁家住宅北山隈，乱后逋人尚未回。惆怅门前是官道，临风一树杏花开。
襄阳七绝句
作者：王元粹
朝代：金

江雨初晴江涨发，凉风吹水波浪开。日暮津头闻打鼓，越商巴贾卸船来。街头鱼米近颇贵，缩项长腰最可珍。江东莼鲈亦何好，能令张翰称达人。近值丧乱弃中原，南来亦复著南冠。吾家旧井岘山畔，野老谩作北人看。襄阳城府自古雄，千甍万瓦当晴空。短衣少年何处客，相邀一醉楚楼中。城东大堤堤上头，何处女郎同出游。紫盖留连不归去，唱歌日暮傍汀洲。江上小儿誇善没，一日入水知几回。汝曹未有机心在，缘底鸥鸟不飞来。叹息耆旧不复见，欲问土风谁为陈。羊公遗碑武侯庙，江边酒家说向人。
襄阳七绝句·其一
作者：王元粹
朝代：金

江雨初晴江涨发，凉风吹水波浪开。日暮津头闻打鼓，越商巴贾卸船来。
襄阳七绝句·其七
作者：王元粹
朝代：金

叹息耆旧不复见，欲问土风谁为陈。羊公遗碑武侯庙，江边酒家说向人。
襄阳七绝句·其三
作者：王元粹
朝代：金

近值丧乱弃中原，南来亦复著南冠。吾家旧井岘山畔，野老谩作北人看。
襄阳七绝句·其二
作者：王元粹
朝代：金

街头鱼米近颇贵，缩项长腰最可珍。江东莼鲈亦何好，能令张翰称达人。
襄阳七绝句·其五
作者：王元粹
朝代：金

城东大堤堤上头，何处女郎同出游。紫盖留连不归去，唱歌日暮傍汀洲。
襄阳七绝句·其六
作者：王元粹
朝代：金

江上小儿誇善没，一日入水知几回。汝曹未有机心在，缘底鸥鸟不飞来。
襄阳七绝句·其四
作者：王元粹
朝代：金

襄阳城府自古雄，千甍万瓦当晴空。短衣少年何处客，相邀一醉楚楼中。
西山避乱三首
作者：王元粹
朝代：金

苍山多回互，四望令人迷。过午日已暖，残雪融为泥。路滑不可进，弱葛愁攀跻。老幼委沟壑，不如犬与鸡。嗷嗷同行子，手中各有携。汲涧为饮食，架木为岩栖。夜半三四惊，翁媪禁儿啼。念我长病母，乱离隔东西。野宿不得晓，飞霜沾敝袍。空山凝寒色，天边星月高。忆昨离鄂城，数家同遁逃。穿林恐相失，前后闻呼号。避乱但欲远，焉知登顿劳。俯临万仞壑，性命轻鸿毛。青青道边麦，知是谁家田。山田固已薄，榛石复相连。旁有破茅屋，日入不见烟。借问旧居者，闻乱已西迁。平生苦沦薄，对此增慨然。甲兵暗宇宙，谁能安一廛。愁忧无从诉，仰面视苍天。伐木南涧底，双鹿过我前。
西山避乱三首·其一
作者：王元粹
朝代：金

苍山多回互，四望令人迷。过午日已暖，残雪融为泥。路滑不可进，弱葛愁攀跻。老幼委沟壑，不如犬与鸡。嗷嗷同行子，手中各有携。汲涧为饮食，架木为岩栖。夜半三四惊，翁媪禁儿啼。念我长病母，乱离隔东西。
西山避乱三首·其三
作者：王元粹
朝代：金

青青道边麦，知是谁家田。山田固已薄，榛石复相连。旁有破茅屋，日入不见烟。借问旧居者，闻乱已西迁。平生苦沦薄，对此增慨然。甲兵暗宇宙，谁能安一廛。愁忧无从诉，仰面视苍天。伐木南涧底，双鹿过我前。
西山避乱三首·其二
作者：王元粹
朝代：金

野宿不得晓，飞霜沾敝袍。空山凝寒色，天边星月高。忆昨离鄂城，数家同遁逃。穿林恐相失，前后闻呼号。避乱但欲远，焉知登顿劳。俯临万仞壑，性命轻鸿毛。
还鄂城旧居
作者：王元粹
朝代：金

南风兵尘远，病客返旧居。入门顾西壁，书籍亦无馀。数口共嗷嗷，日事将何如。屋破未暇葺，草满须当锄。昔去季冬末，今来孟夏初。深愧资用绝，时时烦里闾。
送李文起令鄜城
作者：王元粹
朝代：金

好去鄜城宰，当途有荐章。长才试县邑，嘉政寄循良。远路连秋草，征衫带夕阳。济时公等在，吾欲汎沧浪。
醉后
作者：王元粹
朝代：金

云自无依鹤自孤，此生谁信有穷途。干戈二十年来客，留得残骸傍酒垆。
与党世杰军判丁亭会饮
作者：王元节
朝代：金

望断西州万里家，又将新火试新茶。青油幕下成何事，两见常山山杏花。
古镇道中
作者：王元节
朝代：金

秀拔诸峰镇海墩，海天水气两昏昏。鸥飞翠竹白沙地，人宿黄鱼紫蟹村。向背云山行处路，浅深潮浦涨来痕。同游幸有能诗客，不倦跻攀到石门。
青冢
作者：王元节
朝代：金

环佩魂归青冢月，琵琶声断黑山秋。汉家多少征西将，泉下相逢也合羞。
题扇头
作者：王利宾
朝代：金

轻纱画竹雀，柄短不盈握。暑气正凭陵，清风一何邈。
王右辖许送酒久而不到以诗戏之
作者：王启
朝代：金

燕酒名高四海传，兵厨许送已经年。青看竹叶应犹浅，红比榴花恐更鲜。枕上未消司马渴，车前空堕汝阳涎。不如便约开东閤，一看长鲸吸百川。
临江仙·目贻
作者：王喆
朝代：金
体裁：词

为甚风狂偏爱酒，非干愚意多轻。此般道眼最分明。顶门三路显，得伴道人行。三教幽玄深远好，仍将妙理经营。麒麟先悟仲尼觥。青羊言尹喜，舍利唤春莺。
如梦令·九七门开八脉
作者：王喆
朝代：金
体裁：词

九七门开八脉。洞达永无相隔。浑似吐氤氲，运转周回素白。难测。难测。一点当中堪赫。
如梦令·九九八方端锁
作者：王喆
朝代：金
体裁：词

九九八方端锁。团聚光明如火。焰焰做红霞，里面天花遍妥。成裹。成裹。莹莹明珠一颗。
如梦令·九九明词要正
作者：王喆
朝代：金
体裁：词

九九明词要正。修整亘初元性。须是返阳阴，决作清吟雅咏。贤圣。贤圣。容许陈如梦令。
如梦令·蒙友惠词
作者：王喆
朝代：金
体裁：词

明月古今长有。怎奈华宗海口。黑窟里头居。黯不分夜昼。吾友。吾友。问你如何下手。
如梦令·赠丹阳
作者：王喆
朝代：金
体裁：词

坐卧住行有别。自是逍遥做彻。大道本来真，蓦地哂中欢悦。无说。无说。勘破春花秋月。
定风波
作者：王喆
朝代：金
体裁：词

每日闲游西复东。随缘且过住尘中。杳杳冥冥今古在，蒙蒙。害风风里得飘蓬。公且只知浮蚁动，我今偏爱满堂红。照破当年昏暗事，空空。灵台一点透穹窿。
木兰花令·鹤儿每每常相聚
作者：王喆
朝代：金
体裁：词

鹤儿每每常相聚，点点苍苔啄食觑。青霄空外唳天时，明月光中频警露。
逍遥鲜洁理毛护，自在游行惟顾步。怡然呼取舞风来，六个随余蓬岛去。
竹杖歌
作者：王喆
朝代：金
体裁：诗

一条拄杖名无着，节节辉辉光灼灼。
伟矣虚心直又端，里头都是灵丹药。
不摇不动自清闲，应物随机能做作。
海上专寻知友来，兀谁堪可为依托。
昨宵梦里见诸虬，内有四虬能跳跃。
杖一引，移一脚，顶中迸断银丝索。
攒眉露目震精神，吐出灵珠光闪烁。
明焰挑来共乐然，白云不负红霞约。
苏幕遮
作者：王喆
朝代：金
体裁：词

道无言，禅没说。两道白光，唯许红霞设。真玉山头常摆拽。泼滟滟兮，返照灵峰雪。愈玲珑，元皎洁。射透晴空，莹莹神光别。到此玄玄玄妙彻。一朵金花，里面金丹结。
苏幕遮
作者：王喆
朝代：金
体裁：词

问真修，听我断。莫著凡躯，物物频思算。打破般般常内看。坐卧行住，须作骷髅观。渐令成，常谨按。八亩琼田，别有新条段。性上分明堪正玩。量得无差，便到清凉岸。
苏幕遮·个人人
作者：王喆
朝代：金
体裁：词

个人人，二旬八。勿肯回头，性命成搜刷。扑入沉沦常坠压。镜子前来，著甚言谈答。是神仙，何不察。劈破凡心，认取佛菩萨。一颗明珠频擦抹。七宝宫中，垒起真金塔。
苏幕遮·咏友人叹身
作者：王喆
朝代：金
体裁：词

省其身，钤其口。赢得清闲，自在逍遥走。随分为生应永久。不义之财，且缩拿云手。少追陪，微饮酒。节色搜身，新认元初秀。认正三光兼孝友。不祝神祇，也得长春寿。
苏幕遮·咏赠道友
作者：王喆
朝代：金
体裁：词

善修文，能应举。九转金丹，何不搜寻取。若肯回头时暂觑。两足轻狂，走入云霞步。按三光，随师父。别有一条，稳稳长生路。自在逍遥开玉户。好与王风，指日同归去。
苏幕遮·点化道友
作者：王喆
朝代：金
体裁：词

个人人，常守铺。瓮里合头，铁索缠缚住。怎识从来光耀处。元是神仙，何不开心悟。觅清凉，搜稳步。若要飘蓬，除是风狂做。也肯依凭云水去。占得清闲，走入逍遥路。
苏幕遮·白告友人
作者：王喆
朝代：金
体裁：词

正青春，红貌聚。若肯回头，这下分明觑。愿得回头心早悟。与道为邻，也处逍遥所。善缘来，恶缘去。搜见真容，知向灵台住。七座门开通的祖。跳出之时，便入长生路。
苏幕遮·训徒众
作者：王喆
朝代：金
体裁：词

弟兄懑，事下手。与世相逢，日日长钤口。休论汞铅并卯酉。开阐绛宫，自在逍遥走。二仪真，三耀秀。我欲亲传，未肯相成就。直待同流观得透。款款停腾，敢把天机漏。
苏幕遮·赠于道友
作者：王喆
朝代：金
体裁：词

要修行，须发愤。除了忧愁，破尽情怀闷。□仗慧刀挥五蕴。劈开双关，稳稳成三分。没商量，休厮问。只把前篇，日日频搬运。好向家中搜土粪。拨见明珠，携入清凉郡。
苏幕遮·赠同友
作者：王喆
朝代：金
体裁：词

这华宗，能顺我。净意清心，认取逍遥卧。日日凡尘仍便躲。管取教公，快乐无摧挫。早回头，休漫过。灭尽无明，远了寻常火。点灵光山上锁。稳驾白云，五色霞中坐。
菊花新
作者：王喆
朝代：金
体裁：词

对月无何添雅致。丛绿花黄偏有异。正是遇重阳，霜露冷、宜呈祥瑞。清香覆我如言志。害风来、且休攀视。应共到蓬莱，琼筵上、众仙颁赐。
虞美人
作者：王喆
朝代：金
体裁：词

四郎须是安炉灶。莫把身心闹。玲珑便是本来真。气精养住，便得好精神。汞铅得得知颠倒。方见无名道。今宵饮酒是何人。认取清风明月日相亲。
虞美人
作者：王喆
朝代：金
体裁：词

害风饮水知多少。因此通玄妙。白麻衲袄布青巾。好模好样，真个好精神。不须镜子前来照。事事心头了。梦中识破梦中身。便是逍遥、达彼岸头人。
贺圣朝·仲冬佳节
作者：王喆
朝代：金
体裁：词

仲冬佳节，灵童来报，阳气初升。黄芽齐吐，玉浆浇溉，荣布层层。甲方琼秀，庚方金彩，相间星能。把明珠祥艳，瑞光迎在，云外腾腾。
长相思·邹公问识心见性
作者：王喆
朝代：金
体裁：词

莫哦吟。莫追寻。这个玄机奥最深。如何识本心。好钤擒。好登临。明月孤轮照玉岑。方知水里金。
鹤冲天·迷祛惑去
作者：王喆
朝代：金
体裁：词

迷祛惑去。正好修行做。清静是根源，真门户。切莫他寻，恐遗遗望仙路。闲闲更闲处。灵根元明，转转愈为开悟。功圆行满，唯有红霞聚。往昔得遭逢，亲师父。此则专来教长生诀，频频顾。方知今得度。便许相随，永永其携云步。
一枝花·药方
作者：王处一
朝代：金
体裁：词

普劝门中友。妙药时人有。先师亲说下，与君修。一味真心，系缚休教走。柔弱为引子，低下服之，论甚食前食后。大忌气财并色酒。闹处稀开口。忘情恩爱断，罢忧愁。依方修合，更不伤怀袖。谨服三五载，返老还童，管得长生不朽。
归朝欢
作者：王处一
朝代：金
体裁：词

四大圆光攒一簇。明月清风开慧目。法身养就道根芽，仙童身执天花竹。会弹弦外曲。本性莹若荆山玉。乐真欢、闲吟碧洞，闪出祥烟绿。苦尽甘来天赐禄。日月交宫真反覆。无中别有好家风，免投胎舍重捞漉。性灯常照烛。应化太虚通纯熟。个灵明、包罗万象，出离生死辱。
归朝欢
作者：王处一
朝代：金
体裁：词

玉姹金婴围绕簇。玉蕊金莲清骨目。金光笼罩玉鳞龙，玉泉浇灌金棱竹。玉锋鸣胜曲。玉楼金殿金间玉。玉金交、玉炉金鼎，焰迸青黄缘。玉饭金浆非世禄。玉兔金乌常往覆。玉山玉海玉乾坤，玉人玉性无淋漉。玉蟾明匪烛。玉乌蟠桃仙果熟。玉京丹、玉阳服了，不被诸仙辱。
归朝欢
作者：王处一
朝代：金
体裁：词

羽盖霓旌满空簇。暗合朝元真数目。逍遥自在乐真欢，何须一派喧丝竹。洞仙歌雅曲。佩环时响清韵玉。做奢华、琼浆玉醴，不让金杯绿。宴罢高真重赐禄。从此灵明无盖覆。回嗟尘世谩贪饕，皆将根本成波漉。不知昏性烛。盖因那边光景熟。怎超升、复投幽暗，刬地遭凌辱。
归朝欢·无限神光常围簇
作者：王处一
朝代：金
体裁：词

无限神光常围簇。瑞霭祥云盈满目。青鸾赤凤舞仙宫。不投尘世栖凡竹。性珠明九曲。静中炼金并炼玉。做生涯、坐观浮世，几度黄河绿。天女天男天衣禄。仙语仙言仙禀覆。谢天谢地谢神祗，免教玉性拖泥漉。圣真常照烛。不亏功行丹渐熟。透晴空、太玄之外，无宠还无辱。
归朝欢·继古韵五首
作者：王处一
朝代：金
体裁：词

业尽神生光一簇。颐养长生真面目。心目还似月当天，神清有若风摇竹。醉唱仙部曲。更令般载瑶台玉。透昆宫、星坛月殿，日射喷红绿。不向人间贪福禄。时得诸天常整覆。五方霞彩结成雯，洪波里面金丸漉。灿烂明胜烛。七宝九宫光透熟。转玲珑、刀圭入腹。不论惊荣辱。
望蓬莱·寄朝元公
作者：王处一
朝代：金
体裁：词

朝元子，偏共道相亲。宿契良因今日现，未来妙果再铺陈。日日转清新。通造化，空外走蟾轮。认正本来清净主，瑶台阆苑四时春。方称个中人。
望蓬莱·示门人
作者：王处一
朝代：金
体裁：词

修真子，物外细搜求。既得出家须惜福，各增功行度春秋。诸事一齐休。持内照，心月按云头。二物冲融成大药，三关流转旋添抽。元海把根收。
望蓬莱·赠小童
作者：王处一
朝代：金
体裁：词

诸童稚，谨意学文章。万事不令心散乱，忘情缄口养和光。开悟内丹方。添清爽，一性转温良。大抵儒风并道理，若能运用两无妨。了了赴仙乡。
望蓬莱·述怀
作者：王处一
朝代：金
体裁：词

天之道，妙用不虚传。一点生成法性，二仪炼就出尘仙。随步结金莲。明了了，颠倒显根源。四大扶持真水火，五光照彻九重天。七祖尽朝元。
木兰花慢·赣榆县诸王村三殿庙黄？醮罢作
作者：王处一
朝代：金
体裁：词

恣逍遥豁畅，乃容膝小金山。用妙力加持，兴洪大醮，真圣临坛。恩光遍施下界，救存亡、离苦列仙班。明贯从容法体，宴居一味萧闲。回还诱演幽深，将内外事都删。聚五蕴清凉，天宁地静，撞破三关。皇天助弘大道，度群生、万类不为难。指日金书诏下，永辞俗海尘寰。
江城子·投真
作者：王处一
朝代：金
体裁：词

本源真性静寥寥。任飘飘。恣逍遥。便是虚空，天外显灵苗。独乐闲闲无彼我，呼皓彩，吸清飙。青莲池上瑞光摇。赴层霄。玉名标。慧剑挥空，除怪斩群妖。开阐古今清净道，洪普济，法轮桥。
江城子·述怀
作者：王处一
朝代：金
体裁：词

青天为被地为毡。覆灵源。照心田。玉汞金铅。两脉吐流泉。自是道芽横碧汉，频浇灌，再新鲜。云朋霞友暗相传。意绵绵。运胎仙。密锁玄关。光透九重天。丹就万神齐庆贺，真灵性，复朝元。
江神子·进道
作者：王处一
朝代：金
体裁：词

神光涌涌透穹苍。凑灵阳。悟真常。般运三车，都会聚明堂。撞过天门归紫府，无衰老，免危亡。寄身浮世效风狂。性芬芳。骨坚刚。了了圆成，不假暗遮藏。八表飞腾无挂碍，随万物，显圆方。